title: Grand Prix Formula 1

text:
Jokaisen osakilpailun alussa ratkaistaan aloittaja arpakuutiolla. Suurimman luvun heittänyt aloittaa ja tämän jälkeen heittovuoro siirtyy myötäpäivään seuraavalle pelaajalle. Yksi osakilpailu on yhden pelilaudan kierroksen mittainen. Jokaisella kierroksella on oma aloitusruutu: Monaco, Monza, Silverstone ja Hockenheim. Autot lähtevät kierrokselle vuorollaan samasta lähtöruudusta ja etenevät radan ruuduilla arpakuution
mukaisesti. Ruudussa saa olla vain yksi auto kerrallaan. Kun pelaajia on kaksi tai kolme, he siirtävät vuorollaan erikseen molempia autojaan arpakuution mukaisesti.


title: Impi (nimi)

text: Impi on suomalainen naisen etunimi, joka johtuu kainoa nuorta neitoa tarkoittavasta sanasta "impi". Impi viettää nimipäiväänsä 11. kesäkuuta. Rinnakkaismuoto Immi viittaa vanhan suomalaisen uskonnon rakkauden valtiattareen. Vuoden 2009 loppuun mennessä nimi on annettu 9228 henkilölle, joista yli puolet on syntynyt vuosien 1900 ja 1920 välisenä aikana.


title: Immi

text: Immi on suomalainen naisen etunimi, joka on harvinaisempi muunnelma nimestä Impi. Immi viettää nimipäiväänsä 11. kesäkuuta. Vuoden 2012 loppuun mennessä nimi on annettu noin 60 naiselle ja muutamalle miehelle. Miehen nimenä se on muunnelma nimestä Immanuel.


title: Maailman eläimet seikkailupeli

text: Maailman eläimet seikkailupeli on lautapeli, jossa on noin 300 korttia eläinaiheisia kysymyksiä ympäri maailmaa. Pelissä liikutetaan puista pelinappulaa maailmankartalla tavoitteena käydä kaikilla mantereilla. Peli kuuluu Tacticin Green Globe -tuoteperheeseen, joka koostuu ympäristötietoutta opettavista peleistä.


title: Nyyttikestit

text: Nyyttikestit eli ”nyyttärit” on useamman ihmisen kokoontuminen, jossa jokaisen on tarkoitus tuoda jotakin syötävää mukanaan. Täten yksilön panos ja kustannukset jäävät suhteellisen pieniksi, mutta ryhmä voi nauttia laajasta, ryhmän koosta riippuvasta valikoimasta erilaisia ruokalajeja. Ryhmä voi etukäteen sopia, kuka tuo mitäkin (esimerkiksi alkuruokalajeja, pääruokia tai jälkiruokia).


title: Nyyttikestit

text: Yhdysvalloissa nyyttikestit ovat erityisen suosittuja uskonnollisissa tai muissa yhteisöissä ja seurakunnissa.


title: Touché

text: Touché on lautapeli, jossa tarkoituksena muodostaa pelilaudalle tiettyjä kuvioita pyramideista korttien avulla. Kortit ratkaisevat, mihin saat pyramidisi asettaa. Pelin lopussa voittaja on se pelaaja, joka on muodostanut eniten kuvioita. Peliä voidaan pelata myös joukkueittain. Touché on voittanut arvostetut Vuoden peli- sekä Mensa Select-kilpailun vuonna 1996. Touché-lautapelejä valmistaa suomalainen Tactic Games Oy Tactic-tuotemerkin alla.


title: Touché

text:
Jokaista korttipakan korttia vastaa pelilaudalla 2 samanlaista ruutua. Jakajan vasemmalla puolella istuva pelaaja aloittaa pelin valitsemalla kädestään yhden kortin ja asettamalla sen pöydälle omaan poistopakkaansa kuvapuoli ylöspäin. Sitten hän peittää jommankumman korttia vastaavan ruudun pelimerkillä. Tämän jälkeen pelaaja ottaa käteensä nostopakastaan uuden kortin; pelaajalla tulee aina olla 5 korttia kädessään.
Pelivuoro vaihtuu aina myötäpäivään. Seuraavilla vuoroillaan pelaajat yrittävät täydentää aloittamiaan kuviota. Tämä tapahtuu pelaamalla kortteja, jotka
sopivat pelilaudalle aiemmin asetettujen pelimerkkien viereisiin ruutuihin niin, että ne täydentävät kuviota. Pelaaja voi myös aloittaa uuden kuvion
rakentamisen toiseen kohtaan pelilaudalla. Kuvion kaikkien pelimerkkien tulee olla samanvärisiä, et siis voi täydentää vastapelaajien kuvioita omilla
pelimerkeilläsi.


title: Little Boots

text: Victoria Christina Hesketh (s. 4. toukokuuta 1984), taiteilijanimeltään Little Boots, on brittiläinen electropopmuusikko. Hänen debyyttialbuminsa "Hands" julkaistiin 8. kesäkuuta 2009. Se nousi Britannian albumilistalla viidenneksi ja pysyi listalla 17 viikkoa. Kakkosalbumi "Nocturnes" ilmestyi vuonna 2013 ja menestyi edeltäjäänsä heikommin - se oli albumilistalla vain viikon sijalla 45. .


title: Little Boots

text: Ennen soolouraansa Hesketh lauloi elektropunk-yhtye Dead Discossa.


title: Simon Critchley

text: Simon Critchley (s. 27. helmikuuta 1960) on brittiläissyntyinen Yhdysvalloissa asuva filosofi. Hän opettaa New School for Social Researchissa.


title: Simon Critchley

text: Critchley on valmistunut Essexin yliopistosta ja opiskellut myös Nizzan yliopistossa.


title: Simon Critchley

text: Critchleyn mukaan filosofian ei enää antiikin tapaan lähde liikkeelle ihmettelystä vaan pettymyksestä, pettymyksestä ihmisen rajoittuneisuuteen ja erityisesti uskonnolliseen ja poliittiseen pettymykseen. Nykyiset poliittiset projektit hän jakaa kolmeen: ensinnäkin militaristinen uusliberalismi, jota edustavat Yhdysvaltojen ja useimpien Euroopan maiden poliittiset valtapuolueet, toiseksi uusleninismi, kuten al-Qaidan tapaiset ääri-islamilaiset liikkeet, ja kolmanneksi uusanarkistiset liikkeet, kuten prekariaattiliikkeet. Itseään hän pitää uusanarkisina, joka hänen mukaansa eroaa muista väkivallattomuutensa takia.


title: Simon Critchley

text: Teos "Infinitely Demanding" on systemaattinen katsaus hänen ajatteluunsa. Se on käännetty viidelle kielelle.


title: Simon Critchley

text: Cratchley on vieraillut Suomessa kesäkuussa 2009.


title: Domination (lautapeli)

text: Domination on lautapeli, jossa tavoitteena on vallata pelilaudalta eniten alueita itselle. Pelaajat laittavat vuorotellen domino-laattoja oikeille paikoille ja yrittävät muodostaa neliöitä. Aina kun täydentää neliön, saa valloitettua kyseisen alueen ja saa pisteen. Se, joka kerää eniten pisteitä, voittaa pelin. Domination-lautapelejä valmistaa suomalainen Tactic Games Oy Tactic-tuotemerkin alla.


title: Domination (lautapeli)

text: Nuorin pelaaja aloittaa. Vuorollasi sinun pitää laittaa yksi domino telineeltäsi pelilaudalle. Domino pitää laittaa kahden neliön väliin niin, että silmäluvut dominon päissä vastaavat niiden neliöiden silmälukuja, joita dominon päät koskettavat. Kun olet laittanut dominon pelilaudalle, ota nostokasasta uusi domino niin, että sinulla on jälleen 7 dominoa telineelläsi. Vuoro siirtyy myötäpäivään seuraavalle pelaajalle. Kun laitat pelilaudalle dominon, joka täydentää neliön, olet valloittanut kyseisen alueen. Laita yksi pelimerkkisi alueen keskelle valloituksen merkiksi, jonka jälkeen vuoro siirtyy myötäpäivään seuraavalle pelaajalle. Kun kaikki dominot on laitettu pelilaudalle, peli päättyy. Se, jolla on eniten pisteitä pelin päättyessä, voittaa.


title: Julkisasiamies

text: Julkisasiamies on ranskalaisessa oikeusperinteessä käytetty tuomioistuinta avustava korkea virkamies (Avocat général), joka rinnastetaan tuomareihin.


title: Julkisasiamies

text: Julkisasiamiehen tehtävänä on laatia asian käsittelyn loppuvaiheessa oma ratkaisuehdotuksensa, joka on pohjana varsinaisten tuomarien päätösharkinnalle. Julkisasiamiehen ratkaisuehdotus on julkisasiamiehen itsenäinen kannanotto oikeuden oikeasta tulkinnasta, eikä se sido tuomioistuinta sen laatiessa tuomiota.


title: Julkisasiamies

text: Julkisasiamiehen päätösehdotus eroaa suomalaisesta ylemmissä oikeusasteissa käytössä olevasta esittelyjärjestelmästä siten, että julkisasiamiehen ehdotus on julkinen ja asianosaiset voivat sitä kommentoida. Sen sijaan suomalaisen tuomioistuimen esittelijän laatima päätösehdotus on osa tuomioistuimen salaista päätösharkintaa, eikä edes asianosaisilla ole oikeuttaa saada esityksen sisällöstä tietoa.


title: Julkisasiamies

text: Myös Euroopan unionin tuomioistuimessa on kahdeksan julkisasiamiestä. Ensimmäinen suomalainen julkisasiamies on Niilo Jääskinen.


title: Julkisasiamies

text: Euroopan yhteisön perustamissopimuksen 222 artiklan mukaan julkisasiamiesten tehtävänä on täysin puolueettomina ja riippumattomina esittää julkisessa istunnossa perustellut ratkaisuehdotukset asioissa, jotka yhteisöjen tuomioistuimen perussäännön mukaan vaativat heidän myötävaikutustaan.


title: Imago (lautapeli)

text: Imago on lautapeli, jossa tarkoituksena on käyttää mielikuvitusta vastatessa kysymyksiin itsestä, ystävistä ja perheestä tai vaikkapa julkkiksista, joita ei koskaan ole tavannut oikeasti. Imago-lautapelejä valmistaa suomalainen Tactic Games Oy Tactic-tuotemerkin alla.


title: Imago (lautapeli)

text:
Pelaajat heittävät arpakuutiota ja korkeimman luvun saanut aloittaa. Hän heittää uudelleen arpakuutiota ja siirtää valkoista pelimerkkiä myötä- tai
vastapäivään arpakuution näyttämän määrän. Pelaaja nostaa kysymyskortin pakasta ja lukee kysymyksen ääneen.
Jokaisessa kysymyskortissa on viiva, jonka kohdalla sanotaan kohteen nimi. Valkoinen pelimerkki ratkaisee, kuka on kohde.


title: Imago (lautapeli)

text:
"Esimerkki: Anni heittää numeron neljä, ja saapuu ruutuun ”Jaakko”." "Jaakosta tulee siten kysymyksen kohde. Anni nostaa kysymyskortin ja kysyy: - Jos Jaakko olisi eläin, mikä seuraavista hän olisi? Sen jälkeen Anni lukee kaikki kuusi vastausvaihtoehtoa ja asettaa kortin kaikkien pelaajien nähtäville." "Pelaajat päättävät sen jälkeen itsekseen, mikä vastaus parhaiten kuvaa kohdetta (eli Jaakkoa), ja asettavat vastauskorttinsa numeropuoli alaspäin pöydälle."
Kun kaikki pelaajat ovat valinneet vastauksensa, he kääntävät korttinsa ja kertovat vastauksensa ääneen yksitellen, alkaen siitä pelaajasta, jonka vuoro on, kunnes kaikki vastaukset on paljastettu. Varaudu puolustamaan vastaustasi.
Jokaisen kierroksen jälkeen kysymyskortti laitetaan pakan alimmaiseksi, pelaajat
ottavat vastauskorttinsa pöydältä ja siirtävät pelinappuloitaan. Seuraava pelaaja heittää arpakuutiota ja jatkaa peliä.


title: Akseli Skutnabb

text: Axel (Akseli) Alfred Skutnabb (27. joulukuuta 1875 Tikkurila – 23. marraskuuta 1929 Tampere) oli suomalainen Evankelisten ystävien saarnaaja ja uskonnollinen kirjailija.


title: Akseli Skutnabb

text: Skutnabbin vanhemmat olivat kruununrakennusmestari Petter Anders Skutnabba (1829–1900) ja Sofia Klemetsö. Perhe muutti pian hänen syntymänsä jälkeen Hämeenlinnaan.


title: Akseli Skutnabb

text: Akseli kävi Hämeenlinnan lyseota ja pääsi ylioppilaaksi 1895 yhdessä Eino Leinon ja Larin Kyöstin kanssa. Hän lähti sitten opiskelemaan teologiaa Helsingin yliopistoon aikoessaan pappisuralle.


title: Akseli Skutnabb

text: Skutnabb oli tutustunut jo kouluvuosina vapaakirkolliseen herätykseen ja käynyt Hämeenlinnassa vierailleen ruotsalaisen evankelistan Fredrik Fransonin puhetilaisuuksissa. Hän liittyi vapaakirkkoon tiiviimmin vuoden 1893 jälkeen. Koska Skutnabb ei hyväksynyt kaikkia evankelis-luterilaisen kirkon oppeja, hän päätti luopua teologian opiskelusta ja siirtyä vapaakirkkoon. Skutnabb asettui asumaan Tampereelle ja kiersi ympäri Suomea puhujamatkoilla, häntä ei kuitenkaan pidetty vapaakirkon varsinaisten saarnaajien joukkoon kuuluvana.


title: Akseli Skutnabb

text: 20-vuotiaana lyseolaisena Skutnabb osallistui Hämeenlinnan lähetyskokoukseen vuonna 1895. Lähetysjuhlissa oli varattu aikaa keskustelemiseen, Skutnabb puhui runsaan ihailijaparven ympäröimänä suuren pyhyyden puolesta, hyvin itsevarmana, Hjalmar Braxénin vastaväittäjänä.


title: Akseli Skutnabb

text: Skutnabb oli vapaakirkon niin sanotun synnittömyys-liikkeen johdossa. Skutnabbin yltiöevankelisen opin mukaan kaikki oli kerta kaikkiaan maksettu, ei ollut enää mitään kadottavaa syntiä eikä mitään kadotustuomiota. Skutnabb selitti, että kaikki ihmiset pelastuvat ja itse paholainenkin viimeisenä tuhlaajapoikana palaa Jumalan luokse ja hänet sidotaan ""Jumalan rakkauden kahleilla"". Skutnabbin opit herättivät ristiriitoja, mutta hän sai kuitenkin toimia edelleen vapaakirkon piirissä.


title: Akseli Skutnabb

text: Ruotsalaisen Pyhitysliikkeen (Helgelse förbundet) evankelistojen Nelly Hallin ja Ida Nilênin kautta vapaanlähetyksen jäsenien keskuuteen levinnyt ankara legalistinen hurskaus oli saanut vapaakirkollisen herätyksen rivit hajalle. Pyhitysliikkeen johtoon oli noussut Erik Hertz. Klaara Hertz oli kiivaampia puhujia liikkeessä. Pyhitysliikkeen vaikutuksesta syntyneen synnittömyysliikkeen johtajana toimi Väinö Stenbäck. Synnittömyysliikkeen kannattajat uskoivat jo saavuttaneensa puhtauden, pyhityksen ja täydellisyyden. Synnittömyyden kehittyessä yhä pidemmälle, Väinö Stenbäckin oli väistyttävä ja annettava johtajan asema juuri ylioppilaaksi valmistuneelle Akseli Skutnabbille. Skutnabb tutustui Ruotsalaisen Pyhitysliikkeen (Helgelse förbundet) kirjallisuuteen ja kehitteli synnittömyysliikkeen oppia pidemmälle ja julisti että kaikki on kerta kaikkiaan maksettu ja sovitettu, eikä ollut enää mitään kadottavaa syntiä, eikä mitään kadotustuomiota.


title: Akseli Skutnabb

text: Hjalmar Braxénilla ei ollut hyvää käsitystä Skutnabbin toiminnasta saarnaajana, vaan hän suhtautui hyvin jyrkästi Skutnabbin ”evankeliseen” vapauteen joka ilmeni keskinäisessä seurustelussa. Tämän tähden Viipurin ruotsalainen vapaaseurakunta kielsi Skutnabbia esiintymästä seurakunnan kokoushuoneessa. Kieltoon yhtyi myös Turun ruotsalainen vapaaseurakunta ja lähetyskomitea ilmoitti asian muille seurakunnille.


title: Akseli Skutnabb

text: Tampereen vuosikokouksessa 1900 Skutnabb oli viimeisen kerran mukana. Hänelle ei järjestetty puhetilaisuutta. Erään saarnan jälkeen hän nousi puhumaan. Hjalmar Braxén keskeytti heti hänen puheensa ja sanoi että pysytään ohjelmassa. Kun Skutnabb kiellosta huolimatta yritti puhua, Braxén istui harmonin ääreen ja alkoi laulaa, kokousväki yhtyi lauluun. Laulun jälkeen Skutnabb huusi: ""Tässä näette, mitä on vapaakirkollinen vapaus. Tästä lähtien minä en ole vapaakirkollinen.""


title: Akseli Skutnabb

text: Skutnabb perusti kannattajiensa kanssa "Evankeliset Ystävät" -nimisen liikkeen, jota kutsutaan myös skutnabbilaisuudeksi.


title: Akseli Skutnabb

text: Väinö Stenbäckin julisti, että kutsuttujen ja valittujen luku on jo täyttynyt, eikä enää tarvita mitään turhaksi käynyttä herätystoimintaa ja Skutnabb opetti täydellistä evankeliumia, jonka mukaan kaikki maailman syntivelat oli jo täysin maksettu, entiset, nykyiset ja tulevaiset, eikä näin ollen mitään kadotustuomiota voinut olla, ja että oli jo aika päästä lainorjuudesta evankeliumiin täyteen vapauteen. Tämä julistus ja vapaakirkollisten julistajien neuvottomuus vaikeassa hajaannuksessa sai aikaan sen, että yleinen luottamus vapaakirkolliseen liikkeeseen tuntuvasti väheni.


title: Akseli Skutnabb

text: Synnittömyysliikkeen keskuudessa opetettiin että kaikki on Jumalasta, pyhitys samoin kuin vanhurskauttaminenkin on vain uskolla omistettava itselleen. ""Pitäkää itsenne synnittöminä, niin olette synnittömiä. Kun uskotte, että olette Kristuksen kaltaisia, niin te olette, niinkuin Kristus.""


title: Akseli Skutnabb

text: Vuonna 1912 Skutnabb vieraili Yhdysvalloissa. Hän kävi Chicagossa, tapasi paikallisia uskonnollisia johtajia ja saarnasi Chicagon "Moody Churchissä". Skutnabb tapasi matkansa aikana Christian and Missionary Alliance -liikkeen johtajan tohtori A. B. Simpsonin ja oli tämän kanssa myöhemminkin kirjeenvaihdossa.


title: Akseli Skutnabb

text: Akseli Skutnabb meni naimisiin 1905 kansakoulunopettaja Hilda Helmi Maria Svedbergin (1880–1953) kanssa. Heillä oli viisi lasta: Zeila (s. 1906), Erik Anders (s. 1907), Irma Elisabet (s. 1910), Birgit Bjarma (s. 1915) ja Johannes Alfred (s. 1919). Helmi Skutnabb julkaisi 1921 ruotsinkielisen uskonnollisen romaanin "Mot vida vyer" (suomeksi nimellä "Väljille vesille"). Akseli Skutnabbin kuoltua Helmi Skutnabb asui 1931–1932 lapsineen Dominikaaniseen tasavaltaan perustetussa Viljavakka-nimisessä suomalaissiirtokunnassa, mutta perhe palasi Suomeen koska siirtokunnan olot eivät vastanneet heidän odotuksiaan.


title: Veronoikaisu

text: Veronoikaisu on veroviranomaisen tekemä itseoikaisu silloin, kun toimitetussa verotuksessa havaitaan virhe. Se on jälkiverotuksen lievempi muoto, johon ei liity veronkorotusta, vaan ainoastaan korko. Aloitteen verovelvollista hyödyttävään veronoikaisuun voi tehdä sekä verovelvollinen että viranomainen. Oikaisu on tehtävä viiden vuoden kuluessa verotuksen päättymistä seuraavan vuoden alusta. Verotusta ei voida oikaista, jos asia on jo ratkaistu valitukseen annetulla päätöksellä.


title: Veronoikaisu

text: Veronoikaisu verovelvollisen vahingoksi on tehtävä yleensä verotuksen päättymistä seuraavan vuoden aikana. Jos kyseessä on verottajan kirjoitus- tai laskuvirhe tai verotus on perustunut sivullisilta saatuihin virheellisiin tietoihin, veronoikaisu on tehtävä kahden vuoden kuluessa verotuksen päättymistä seuraavan vuoden alusta. Jos verovelvollinen ei ole antanut veroilmoitusta ollenkaan tai se on ollut puutteellinen, erehdyttävä tai väärä, veronoikaisu on tehtävä viiden vuoden kuluessa verotuksen päättymistä seuraavan vuoden alusta. Tällainen verotuksen oikaisu edellyttää, että verovelvollinen on osaksi tai kokonaan jäänyt verottamatta.


title: Veronoikaisu

text: Jos verovelvollinen on antanut puutteellisen, erehdyttävän tai väärän veroilmoituksen tai ei ole antanut sitä ollenkaan, hänelle määrätään veronoikaisun lisäksi veronlisäys (viivekorko) ja veronkorotus. Veronoikaisu verotettavan vahingoksi voidaan jättää tekemättä, jos kyseessä on vähäinen tulo.


title: Veronoikaisu

text: Piiritullikamarin määräämän valmisteveron määrää voidaan muuttaa verovelvollisen hyväksi, jos piiritullikamari toteaa virheellisen asiantilan oikaisuvaatimuksen tai valituksen johdosta tai muutoin. Veronoikaisu voidaan tehdä kolmen vuoden kuluessa veron määräämistä seuraavan kalenterivuoden alusta tai myöhemminkin, kunhan vaatimus on tehty tänä aikana.


title: Lucius Salvius Otho

text: Lucius Salvius Otho (ensimmäinen vuosisata jaa.) oli roomalainen poliitikko ja keisari Tiberiuksen läheinen ystävä. Hänen pojastaan Othosta tuli keisari vuonna 69, mutta tämä hallitsi vain neljän kuukauden ajan.


title: Lucius Salvius Otho

text: Lucius Salvius Otho oli etruskisukua. Historioitsija Suetoniuksen mukaan suku juonsi juurensa etruskien johtavista suvuista. Hänen isänsä, Marcus Salvius Otho, oli novus homo eli sukunsa ensimmäinen joka oli päässyt senaattiin. Hän oli edennyt urallaan aina preettoriksi asti. Suetoniuksen mukaan hänen äitinsä, olisi ollut alhaista syntyperää ja ehkä alkujaan jopa orja. Marcus eteni urallaan koska hän oli viettänyt nuoruutensa Livia Augustan talossa. Luciuksesta tuli merkittävä poliitikko ja keisari Tiberiuksen läheinen ystävä. Hän oli uransa aikana muun muassa konsulina vuonna 33 ja African provinssin maaherra. Claudius korotti hänet patriisien joukkoon ja senaatti myönsi hänelle patsaalla Palatiumilla. Luciuksen vaimo Albia Terentia oli myös luultavasti ylhäistä sukua.


title: Lucius Salvius Otho

text: Luciuksen oli kaksi poikaa, Marcus Salvius Otho (tuleva keisari) ja Lucius Salvius Otho. Marcus syntyi Ferentiumissa 28. huhtikuuta vuonna 32. Lucius eteni urallaan aina konsuliksi (vuonna 52) ja "Asian" prokonsuliksi. Luciuksella oli myös tytär, joka oli jossain vaiheessa kihloissa Germanicuksen pojan Drusuksen kanssa.


title: Tanu

text: Tanu, tano tai liinalakki on kansallispukujen yhteydessä käytettävä valkea päähine, joka on pesän nimisestä suorakulmaisesta pellavapalttinapalasta tehty kookas, pyöreäkupuinen myssy. Palan etureunaan kiinnitetään pitsiä tai laskostettu kangaspala. Tanu kiinnitetaan päähän valkoisella silkkinauhalla ja se sidotaan silkkirusetilla takana.


title: Tanu

text: Tanun syrjäytti tykkimyssy, kun se yleistyi 1700-luvulla, mutta tanu säilyi käytössä pitkään osassa Savoa ja Kymenlaaksossa. On luonnollista, ettei suuritöisiä asuja ja asusteita saati arvokkaita tekstiilejä poistettu käytöstä vain "muodin" takia, vaikka se onkin vaikuttanut valintoihin ja kansallispukujen piirteisiin.


title: Tanu

text: Virolaiseen kansallispukuun kuuluu myös tanu-niminen päähine, mutta suomalainen tanu on kuitenkin erivärinen ja -näköinen kuin virolainen, joka muistuttaa pikemmin harakka- eli sorakkapäähinettä.


title: Ålands Andelsslakteri

text:
Ålands Andelsslakteri oli ahvenanmaalainen osuusteurastamo, perustettu vuonna 1909. ÅAS oli Suomen varhaisin
ja pienin osuusteurastamo. EU:hun liityttäessä 1995 osuuskunnan rakennukset Gölbyn kylässä olisi viimeistään pitänyt uusia, mutta pienten volyymien ja vähäisten tuottojen takia se ei kannattanut. Ålands Andelsslakteri jäi ilman omaa teurastuspaikkaa ja melko pian sen jälkeen se lopetti toimintansa.


title: Ålands Andelsslakteri

text: Teurastamo-osuuskunnalla oli vuonna 1994 yhteensä 394 lihantuottajajäsentä ja 22 työntekijää.


title: Ålands Andelsslakteri

text: Ålands Andelsslakteri kuului jäsenenä Tuottajain Lihakeskuskuntaan.


title: Jason Platt

text: Jason Platt (s. 29. huhtikuuta 1981 San José) on yhdysvaltalainen jääkiekkopuolustaja, joka pelaa kaudella 2009–2010 Vaasan Sportissa. Plattin aiempi seura oli Kotkan Titaanit. Hänellä on NHL-varaus Edmonton Oilersiin.


title: Jason Platt

text: Platt pelasi juniorina muun muassa USHL-liigan Omaha Lancersin riveissä. Juniouran jälkeen hän siirtyi Providencen yliopistojoukkueeseen. Neljän kauden jälkeen hän siirtyi NHL-joukkue Edmonton Oilersin AHL:n farmijoukkueeseen. Kausina 2006–2008 Platt pelasi ECHL:n Augusta Lynxissä, minkä jälkeen siirtyi pelaamaan Eurooppaan. Hänen uransa jatkui Suomessa Mestiksen Kotkan Titaaneissa, jossa hän pelasi kauden 2008–2009.


title: Jason Platt

text: Jatkoaika.comin mukaan Platt on nopea ja vahva luistelija. Hän pystyy antamaan nopean ja hyvän syötön hyökkääjälle joka vaihdossa ja taklaa myös hyvin. Plattilla on kiekollisessa pelissä parannettavaa ja laukaus tarvitsee lisää voimaa. Lisäksi hän pelaa paljon mailalla ja saattaa saada sen vuoksi jäähyjä.


title: Live at the Roxy (Bob Marley & The Wailers)

text: Live at the Roxy on Bob Marley & The Wailersin vuonna 2002 julkaistu livealbumi. Albumi nauhoitettiin Hollywoodin Roxy teatterissa vuonna 1976 Rastaman Vibration Tourin aikana.


title: Mestis-kausi 2009–2010

text: Kausi 2009–2010 oli jääkiekon Mestiksen 10. kausi. Sarjassa pelattiin 12 joukkueen nelinkertainen runkosarja, ja lisäksi joukkueet pelasivat yhden kotiottelun Suomen alle 20-vuotiaiden maajoukkuetta vastaan. Runkosarjan kahdeksan parasta joukkuetta pääsivät pudotuspeleihin. Kaksi viimeistä joutui karsimaan sarjapaikastaan Suomi-sarjan kahden parhaan joukkueen kanssa.


title: Mestis-kausi 2009–2010

text: Uutena joukkueena Mestikseen oli Suomi-sarjasta noussut RoKi, joka korvasi sarjasta pudonneen Titaanit.


title: Mestis-kausi 2009–2010

text: Sarjan mestaruuden voitti Joensuun Jokipojat.


title: Mestis-kausi 2009–2010

text: "Sarjataulukot kertovat kunkin joukkueen pelit kotona-vieraissa". Kotijoukkue vasemmalla, vierasjoukkue ylhäällä.


title: Mestis-kausi 2009–2010

text: Mestiksen karsintasarjaan osallistuivat sarjan kaksi viimeistä, Heinolan Kiekko ja Rovaniemen Kiekko, sekä Suomi-sarjan kaksi parasta, Kiekko-Laser ja KJT TuusKi.


title: Mestis-kausi 2009–2010

text: Koska karsintasarjan jälkeen RoKilla ja Kiekko-Laserilla oli yhtä paljon pisteitä, viimeisestä Mestis-paikasta pelattiin uusintaottelu RoKin kotihalissa Lappi-areenalla, koska RoKilla oli parempi maaliero.


title: Golla

text: Golla Oy on suomalainen laukkuja ja matkapuhelinkoteloja valmistava design-yritys. Gollan tuotteita on myyty kansainvälisesti yli 100 maassa. Toimistoja yrityksellä on Suomessa, Saksassa, Yhdysvalloissa ja Kiinassa. Päätoiminnot ja tuotteiden suunnittelu on keskitetty Gollan Helsingin toimistoon. Yrityksellä on myös tytäryhtiöt Kiinassa sekä Yhdysvalloissa.


title: Golla

text: Gollan omistaa Petri Kähkönen perheineen. Huippuvuosinaan 2005-2010 Golla teki noin 20-30 miljoonan euron liikevaihtoa liiketuloksen ollessa 5-10 miljoonaa euroa.


title: Golla

text: Golla on valittu vuoden yritykseksi vuonna 2009. Vuonna 2010 tasavallan presidentti palkitsi Gollan kansainvälistymispalkinnolla. Vuonna 2013 Golla voitti vuoden Helsinkiläisen yrityksen palkinnon.


title: Golla

text: Golla on vuonna 1994, suomalaisessa Kollan kylässä Raumalla perustettu perheyritys. Nimi Golla tulee Kollan kylästä. Nimen muodostamisessa on sovellettu Rauman murteen tapaa vaihtaa k:t g:ksi.


title: Golla

text: Yhtiö aloitti toimintansa valmistamalla muotoilutuotteita, kuten cd-telineitä. Ensimmäinen Gollan hittituote oli kumimaisesta muovista valmistettu koiranluun muotoinen Cd-Luu. Vaikka Gollan cd-telineitä päätyi myyntiin aina New Yorkin Museum of Modern Artin myymälää myöten, keskittyi yhtiö 2000-luvulle siirryttyään matkapuhelinkoteloiden valmistamiseen. Gollan brändi ja tuotemallisto houkutti pian yhteistyökumppanikseen Nokian, jonka alihankkijana yritys toimi jonkin aikaa. Kun alihankkijan rooli päättyi, keskittyi Golla designpainotteisiin kuljetusratkaisuihin myös muille mobiililaitteille. Nykyään Gollan tuotteita myydään useassa kansainvälisessä myymäläketjussa.


title: Golla

text: Gollan mallisto käsittää laukkuja ja reppuja. Lisäksi mallistoon kuuluu puhelinlompakoita sekä koteloja matkapuhelimille ja tableteille.


title: Demetri Martin

text:
Demetri Martin (synt. 25. toukokuuta 1973 New York City, New York) on yhdysvaltalainen Emmy- ja Perrier-palkittu koomikko, näyttelijä, muusikko, käsikirjoittaja ja humoristi. Hän on parhaiten tunnettu stand-upistaan ja työstään
"The Daily Show'ssa". Hänellä on myös oma ohjelmansa Comedy Central -kanavalla nimeltään "Important Things with Demetri Martin".


title: Demetri Martin

text: Martin näyttelee pääosaa Ang Leen elokuvassa "Taking Woodstock", joka sai ensi-iltansa vuoden 2009 Cannesin elokuvajuhlilla. Elokuvassa Martin näyttelee Elliot Tiberiä, homouttaan salailevaa taiteilijaa, joka on luopunut haaveistaan auttaakseen vanhanaikaista juutalaista perhettään hoitamaan motelliaan. Filmi perustuu Tiberin kirjaan.


title: Brett Lindros

text: Brett Alexander Blake Lindros (s. 2. joulukuuta 1975}} London, Ontario, Kanada) on entinen kanadalainen jääkiekkoilija.


title: Brett Lindros

text: New York Islanders varasi Lindrosin vuoden 1994 NHL:n varaustilaisuudessa yhdeksännellä vuorolla. Lindros pelasi NHL:ssä kuitenkin kahdella kaudella vain 51 ottelua ja joutui lopettamaan lupaavan uransa aivotärähdysten takia.


title: Brett Lindros

text: Lindros on Eric Lindrosin pikkuveli.


title: Brett Lindros

text: Jääkiekkouran jälkeen Lindros teki NHL:n pelaajayhdistyksen NHLPA:n Be a Player -televisio-ohjelmaa. Myöhemmin hän on toiminut useiden kanadalaisten jääkiekkotelevisio-ohjelmien isäntänä.


title: Bob Marley & The Wailersin diskografia

text: Tämä on Bob Marley & The Wailersin diskografia.


title: LSO Osuuskunta

text: LSO Osuuskunta on vajaan 2 000 lihantuottajan yhteisö, jonka toiminnan tarkoituksena on jäsentensä lihantuotannon tukeminen ja sen jatkuvuuden turvaaminen. Tätä tarkoitustaan se toteuttaa olemalla HKScan Oyj:n suurin omistaja ja käyttämällä yhtiössä omistajan tahtoa. LSO Osuuskunnan hallussa on 34,9 prosenttia HKScan Oyj:n osakkeista ja 69,3 prosenttia äänimäärästä.


title: LSO Osuuskunta

text: LSO Osuuskunnan jäseneksi voivat liittyä lihantuottajat, joilla on voimassa oleva yhteistyösopimus HKScanin suomalaisen hankintayhtiön kanssa. LSO Osuuskunnalla oli vuoden 2010 päättyessä 1 810 jäsentä.


title: LSO Osuuskunta

text: LSO Osuuskunta, vuoteen 1995 saakka nimeltään Lounais-Suomen Osuusteurastamo, perustettiin vuonna 1913 toimialueena aluksi Varsinais-Suomi ja Lounais-Häme Forssaan asti. Teurastukset alkoivat 1914 ja makkaranvalmistus 1915, einekset tulivat mukaan 1933 ja säilykkeet 1937. Oli maan suurin lihanvientiliike 1930-luvulla. Kuului jäsenenä Tuottajain Lihakeskuskuntaan vuodesta 1936 keskusliikkeen lakkauttamiseen vuoteen 1991 asti.


title: LSO Osuuskunta

text: LSO:n toimialue laajeni kolmessa fuusiossa lähes koko Lounais- ja Etelä-Suomeen: Länsi-Uudenmaan Osuusteurastamo vuonna 1964, Etelä-Suomen Osuusteurastamo vuonna 1971 ja Satahämeen Osuusteurastamo 1989. Jäsenmäärä nousi viimeksi mainittuna vuonna ennätykselliseen 25 000:een.


title: LSO Osuuskunta

text: LSO Osuuskunta irrotti teollisuutensa ja markkinointinsa erilliseksi tytäryhtiöksi vuonna 1988 (nykyinen HKScan Oyj), mutta jatkoi edelleen hankintaa, eläinvälitystä, neuvontaa ja tuottajapalveluja. Vuoden 1997 alussa luovutti pois nämäkin tehtävänsä hankintayhtiö HK Agri Oy:lle (ent. LSO Foods Oy). Nykyisin LSO Osuuskunta mahdollistaa jäsentensä taloudellisia toimintaedellytyksiä käyttämällä omistajavaltaa HKScan Oyj:ssä.


title: LSO Osuuskunta

text: Maatalouden rakennemuutoksen seurauksena jäsenmäärä on pienentynyt viime vuosina voimakkaasti. Vuonna 2000 LSO Osuuskunnassa oli 7 558 tuottajajäsentä, vuonna 2010 määrä oli alentunut 1 810:een.


title: Kvadrupolimagneetti

text:
Kvadrupolimagneetti, eli nelinapainen magneetti koostuu neljästä magneetista siten, että kahden magneetin pohjoisnavat ovat toisiaan vastapäätä ja samoin kahden muun magneetin etelänavat. Magneetit on siis sijoitettu siten, että vierekkäisten magneettien kvadrupolin keskustaan osoittavat navat ovat vastakkaiset. Keskellä kvadrupolia magneettikenttä on nolla. Keskipisteen ulkopuolella magneettikenttä kasvaa voimakkaasti radiaaliseen suuntaan.
Kvadrupolimagneetteja käytetään muun muassa hiukkaskiihdyttimissä ja synkrotroneissa varattujen hiukkasten fokusoinnissa. Varatut hiukkaset kokevat magneettikentässä Lorentzin voiman ja niiden rata muuttuu. Kvadrupolimagneetti toimii osittain samoin kuin valoa taivuttavat linssit optiikassa. Kvadrupolimagneetti ei kuitenkaan voi fokusoida varattuja hiukkasia sekä pysty- että vaakasuunnassa kuten optinen linssi vaan sen vaikutus hiukkasiin on yhdessä suunnassa kokoava ja toisessa hajottava. Käyttämällä useita kvadrupolimagneetteja tietyn välimatkan päässä toisistaan, voidaan hiukkasjoukkoa fokusoida molemmissa suunnissa.


title: Kvadrupolimagneetti

text: Kvadrupolimagneetteja voidaan käyttää myös ohjaamaan neutronien lentorataa, sillä neutroneilla on magneettinen momentti, vaikkei niillä olekaan varausta.


title: Udmurttien kirjallisuus

text: Venäjällä etupäässä Udmurtian tasavallassa asuvien udmurttien kirjallisuus alkoi kehittyä 1800-luvulla.


title: Udmurttien kirjallisuus

text: Aluksi udmurtiksi ilmestyi lähinnä venäjästä käännettyä uskonnollista kirjallisuutta, oppikirjoja ja kansanperinnekokoelmia. Ensimmäinen alkuperäinen kaunokirjallinen teos oli Grigori Vereštšaginin vuonna 1889 julkaisema runo "Čagyr, čagyr dydyke.." (”Siniharmaa kyyhkynen”). Ivan Mihejev julkaisi vuosina 1904–1909 Kazanissa udmurtinkielistä kalenteria "Udmort kylyn kalendar", jossa vuonna 1909 ilmestyi Mihail Možginin kansanrunoon perustuva balladi "Begloi" (”Karkuri”). Vuonna 1915 perustettiin ensimmäinen udmurtinkielinen lehti "Voinayś ivor" (”Sotaviesti”), jonka työtä jatkaa nykyään sanomalehti "Udmurt duńńe". Ensimmäinen merkittävä udmurttikirjailija oli Kedra Mitrei, joka vuonna 1911 kirjoitti venäjänkielisen omaelämäkerrallisen teoksen "Ditja bolnogo veka" (”Sairaan vuosisadan lapsi”). Vuonna 1915 hän julkaisi historiallisaiheisen tragedian "Eš-Terek". Kaikkiaan ennen Venäjän vallankumousta painettiin 216 udmurtinkielistä kirjaa.


title: Udmurttien kirjallisuus

text: Laajemmin udmurttien kirjallisuus alkoi kehittyä vallankumouksen jälkeen. Vuonna 1920 Iževskiin perustettiin Udmurtian kirjakustantamo, vuonna 1921 pidettiin ensimmäinen udmurttikirjailijoiden kokous ja vuonna 1926 alkoi ilmestyä kirjallisuuslehti Keńeš (”Neuvosto”). 1920-luvun kaunokirjallisuudessa etusijalla oli runous, jossa alkuvaiheen romanttiset sävyt korvasi ajan mittaan realistinen elämänkuvaus. Ensimmäisiä vallankumouksen jälkeisiä runoilijoita olivat Maksim Prokopjev, Daniil Maiorov (1889–1923) ja Ivan Djadjukov (1896–1955). Udmurttien kansalliskirjailijaksi mainitun Kuźebai Gerdin teemoja olivat kansan historia, luonto ja uuden yhteiskunnan rakentaminen. Hän kirjoitti myös lastenrunoja, laati oppikirjoja ja keräsi kansanperinnettä. Ensimmäisen naisrunoilijan Ašaĺči Okin tuotantoa pidetään taiteellisesti erityisen merkittävänä.


title: Udmurttien kirjallisuus

text: Ensimmäiset näytelmät olivat lyhyitä ja luonteeltaan valistavia. Vuonna 1926 ilmestyi Prokopi Sokolovin (1895–?) kirjoittama historiallinen draama "Vugyrjaśkiśjos" (”Kapinoitsijat”), joka kuvaa vuoden 1905 vallankumoustapahtumia Udmurtian maaseudulla. Mihail Timašov laati ensimmäisen musiikkinäytelmän "Naśtok" (1928). Proosaa edustavat Kedra Mitrein pienoisromaani "Vužgurt" (”Vanha kylä”, 1926) ja Dmitri Baženovin (1904–1946) pienoisromaani "Śöd peri" (”Musta vihuri”, 1927), joiden aiheena ovat Venäjän kansalaissodan tapahtumat. Ensimmäinen udmurtinkielinen romaani, Kedra Mitrein "Śekyt zibet" (”Raskas ies”, 1929), kertoo maaseudun elämästä 1700–1800-lukujen vaihteessa.


title: Udmurttien kirjallisuus

text: 1930-luvulla tärkeimmälle sijalle nousi proosa. Aleksandr Mironovin (1905–1931) pienoisromaanin "Kydalo" (”Karaistuvat”, 1931) ja Mihail Konovalovin pienoisromaanin "Vuryso bam" (”Arpinaama”, 1933) aiheena on kansallisen työväenluokan muodostuminen. Konovalovin historiallinen romaani "Gajan" (1936) kertoo udmurttien osallistumisesta Jemeljan Pugatšovin talonpoikaiskapinaan. Grigori Medvedev laati maatalouden kollektivisoinnista kertovan kolmiosaisen sosiaalipsykologisen romaanin "Löźa besmen" (”Lözjan raja”, 1932–1936, kolmas osa ilmestyi 1958). Pjotr Blinovin romaanin "Ulem pote" (”Haluan elää”, 1940) aiheena on ihmisen psykologinen muutos. Kedra Mitrein pienoisromaanin jatko-osa "Zurka Vužgurt" (”Vanhakylä vavahtaa”, 1936) kuvaa vallankumousta edeltäviä tapahtuvia Udmurtian maaseudulla. Erityisen suosittu oli Filipp Kedrovin pienoisromaani "Kat’a" (1940), joka kertoo udmurttinaisen yhteiskunnallisesta heräämisestä.


title: Udmurttien kirjallisuus

text: Runoutta edustivat 1930-luvulla Mihail Petrov, Ignati Gavrilov (1912–1973), Filipp Kedrov ja Prokopi Tšainikov (1916–1954), jotka kirjoittivat etupäässä ajankohtaista kansalaislyriikkaa. Lastenrunoutta laativat Filipp Aleksandrov (1907–1943) ja Arkadi Klabukov (1904–1984). Vuonna 1931 Iževskiin perustettiin ensimmäinen udmurtinkielinen ammattiteatteri ja maaseudulle syntyi useita harrastajateattereita.


title: Udmurttien kirjallisuus

text: 1930-luvun alussa Udmurtiaan perustettiin Venäjän proletaarikirjailijoiden yhdistyksen RAPP:in osasto ja vuonna 1934 Neuvostoliiton kirjailijaliiton paikallisjärjestö. Huomattava osa nuoresta udmurttisivistyneistöstä tuhottiin vuosien 1937–1938 vainoissa. Edellä mainituista kirjailijoista surmansa saivat Ivan Mihejev, Kuzebai Gerd, Mihail Timašov, Mihail Konovalov ja Grigori Medvedev. Kedra Mitrei menehtyi vankileirin jälkeisessä karkotuksessa. Lisäksi monet nuoret kirjailijat kaatuivat toisessa maailmansodassa.


title: Udmurttien kirjallisuus

text: Sodan aikana julkaistiin isänmaallista runoutta, kuvauksia ja kertomuksia. Vuonna 1952 ilmestyi Mihail Petrovin pienoisromaani "Dźardon aźyn" (”Ennen aamunkoittoa”) ja vuonna 1954 romaani "Vuž Multan" (”Vanha Multan”), jota pidetään yhtenä udmurttikirjallisuuden parhaimmista saavutuksista. Siihen perustuu myös samanniminen näytelmä. Vasili Sadovnikovin (1915–1975) suosittu musiikkikomedia "Śuan" (”Häät”) sai ensi-iltansa vuonna 1946.


title: Udmurttien kirjallisuus

text: Udmurttien kirjallisuus elpyi 1950-luvun suojasään aikana. Murhattujen ja kiellettyjen kirjailijoiden teokset julkaistiin uudelleen ja kirjallisuuteen tuli paljon uusia tekijöitä. Sodan alussa lakannut kirjallisuuslehti perustettiin vuonna 1954 uudelleen nimellä "Molot" (”Moukari”). Kaunokirjallisuudessa tärkeimmän roolin sai jälleen proosa, jonka aiheet ja muoto laajenivat. Suuria proosateoksia ovat Trofim Arhipovin (s. 1908) kaksiosainen maaseuturomaani "Luddzi šur duryn" (”Ludzinka-joen rannalla”, 1949–57) ja Ignati Gavrilovin kolmiosainen romaani "Vordiśkem paljosyn" (”Kotiseudulla”, 1958–63), jonka aiheena on 1930-luvun udmurttisivistyneistö. Aikakauden merkittävin kirjailija on Gennadi Krasilnikov, joka Kuźebai Gerdin ja Mihail Petrovin ohella tunnetaan parhaiten Udmurtian rajojen ulkopuolella. Hänen tärkeimpiä teoksiaan ovat psykologiset pienoisromaanit "Vuž jurt" (”Vanha talo”, 1956) ja "Tonen kyliśko" (”Sinun luoksesi”, 1960), romaanit "Tölśaśka" (”Tuulikukka”, 1962) ja "Arlen kutskonez" (”Vuoden alku”, 1965) sekä kertomuskokoelma "Koškiśez med koškoz" (”Joka menee, menköön vain”, 1971). Varhain kuolleen Roman Vališinin kriittinen yhteiskuntakuvaus "Töl gureź" (”Tuulten vuori”, 1978) luetaan udmurttikirjallisuuden parhaiden teosten joukkoon. Aikakauden suosituimpia lyyrikkoja olivat Stepan Širobokov (1912–1983), Nikolai Baiterjakov ja Flor Vasiljev.


title: Udmurttien kirjallisuus

text: Vuonna 1989 Udmurtian kirjailijaliittoon kuului 34 jäsentä ja lisäksi laskettiin olevan noin sata aloittelevaa tai harrastajakirjailijaa. 1950-luvulta lähtien kaikki tärkeimmät udmurtinkieliset teokset julkaistiin myös venäjäksi käännettyinä. 1990-luvulla perustetun kirjallisuuslehti "Invožon" ympärille on kerääntynyt uusi nuorten kirjailijoiden ryhmä.


title: Sasovo

text: Sasovo () on kaupunki Venäjällä Rjazanin alueella Tsna-joella. Vuonna 2005 suoritetun väestönlaskennan mukaan Sasovossa asui 30 000 asukasta, ja 30 736 (2002). Sasovo perustettiin vuonna 1642 ja kaupunginoikeudet se sai 1926.


title: Satahämeen Osuusteurastamo

text: Satahämeen Osuusteurastamo, (alkuaan Satakunnan Osuusteurastamo) perustettiin vuonna 1919 Porissa. Sen toimialueena oli aluksi Porin ympäristö, myöhemmin koko Satakunta. Kituliaiden alkuvuosien jälkeen SOT pääsi 1930-luvun lopulla nousuun, joka jatkui sotien jälkeen ja 1950-luvulla. Makkaroiden valmistus SOT:ssä alkoi vuonna 1921, einesten 1940. Uusi tuotantolaitos valmistui Porin Karjarantaan vuonna 1952. 1960-luvulla SOT oli Tuottajain Lihakeskuskunta -ryhmän neljänneksi suurin osuusteurastamo.


title: Satahämeen Osuusteurastamo

text: Tamperelainen Hämeen Osuusteurastamo (per. 1949) fuusioitui Satakunnan Osuusteurastamoon vuonna 1972 ja yhdistyneen yrityksen nimi muutettiin Satahämeen Osuusteurastamoksi. Vuoden 1989 alussa Satahämeen Osuusteurastamo puolestaan fuusioitui LSO Osuuskuntaan ja toi mukanaan 12.504 tuottajajäsentä ja 674 työntekijää.


title: Satahämeen Osuusteurastamo

text: LSO-konsernin sisäisen rakennesaneerauksen yhteydessä tuotanto Porin tehtaalla loppui vuosina 1991—1993. Satahämeen Osuusteurastamolla oli Tampereen Raholassa pienempi tuotantolaitos ja jakeluterminaali, jotka toimivat eri muodoissa kesään 2008 asti.


title: The Best of The Wailers

text: The Best of The Wailers on reggaeyhtye The Wailersin elokuussa 1971 julkaistu albumi. Nimestään huolimatta se ei ole kokoelma-albumi.


title: The Best of The Wailers

text: Albumin tuotti Leslie Kong, joka kuoli sydänkohtaukseen 38 viikkoa albumin julkaisun jälkeen.


title: IMVU

text: IMVU on netin verkossa oleva virtuaalinen 3D-yhteisö, johon voi liittyä ilmaiseksi. IMVU ei varsinaisesti ole peli, vaan '3D IM', yhdistelmä pikaviestintää ja virtuaalitodellisuutta MySpace-tyyppisen muokattavan nettisivumuotoisen profiilin kera. IMVU:a pelaa päivittäin n. 50 000–120 000 pelaajaa. IMVU:n toimipiste sijaitsee Palo Altossa Kaliforniassa. IMVU:n sääntöihin sovelletaan Yhdysvaltain lakia.


title: IMVU

text: IMVU on beta-vaiheessa, ja se on ollut olemassa vuodesta 2004.


title: IMVU

text: IMVU:a mainostetaan lähinnä nuorille ja teini-ikäisille, tosin yhteisöstä löytyy myös monen ikäisiä aikuisia. Aikuisten läsnäoloa tukee "Access Pass". Ensisijainen kieli on siellä englanti, tosin yhteisö on maailmanlaajuinen, joten muidenkin kielien (kuten suomen) puhujia voi myös löytää.


title: IMVU

text: Profiilia luodessa saa ilmaiseksi käytettäväkseen valitsemansa 3D-hahmon, huoneen, "prediittejä" ja nettisivun, jota voi muokata paneelien toiminnoilla ja erilaisilla koodeilla. Kaikki hahmot saavat alussa Guest_ ('Vieras_') etuliitteen nimeen merkkinä siitä, että nimeen liitettyä käyttäjätiliä ei ole ostettu omaksi. Kun tilin ostaa omaksi, sitä ei enää myydä uudelleen toiselle käyttäjälle jos se ei ole ollut aktiivinen, ja 'Guest_' etuliite poistetaan. Jos 'Guest_' tili on ollut hiljainen tarpeeksi pitkään ja nimi on haluttu (esim. koska se on alkuperäinen ilman lisättyjä numeroita), se lisätään 'Premium Names' listalle, jolloin nimi on kenen tahansa tilinsä omistajan ostettavissa "krediiteillä".


title: IMVU

text: IMVU:ssa kaikilla on 'pohjahahmo' ('Avatar'), jolla on varsin nukkemainen ulkonäkö, mutta sen jokainen ruumiinosa on vaihdettavissa, jolloin hahmosta voi saada myös lähes realistisen oloisen. Kaikki ruumiinosat ovat virtuaalituotteita, joten ne maksavat joko "krediiteissä" tai "prediiteissä".


title: IMVU

text: IMVU ei ole virtuaalimaailmana yhtenäinen, sillä kaikki huoneet ovat kopioitavissa, jolloin ne voi myydä omaksi. Huoneet ovat useimmiten yksityisiä ja sinne voi kutsua ihmisiä ystävälistalta. Tosin huoneen voi muuntaa julkiseksi "Access Pass"in tai "VIP":n avulla, jolloin kuka tahansa tai erikoispassin omistajat voivat käydä niihin sisään.


title: IMVU

text: IMVU:ssa ei voi kävellä näppäimistön avulla, vaan siellä klikataan keltaisiin pisteisiin joissa hahmo tekee sille osoitettua toimintoa. Kävelyä näppäimistöllä on tuskin odotettavissa päivityksiin, sillä IMVU pitäisi koodata kokonaan uudelleen tämän toiminnon lisäämiseksi.


title: IMVU

text: IMVU:ssa on kolme virtuaalivaluuttaa - krediitit ('Credits'), prediitit ('Promo Credits' tai 'Predits') ja kehittäjärahake ('Developer Tokens'). Krediitit ovat näistä monikäyttöisin valuutta - niitä voi käyttää virtuaaliostoksiin, uuden nimen hankkimiseen, mainostamiseen ja uusien virtuaalituotteiden luomiseen. Niitä voi myös ostaa ja myydä oikealla rahalla, mikä mahdollistaa "sisällöntuottajien" ('developers') toimeentulon. Prediitit ovat rajoitetumpia, sillä niitä ei voi antaa muille, ostaa tai myydä ja ne ovat vain omia virtuaaliostoksia varten, joten ne on tarkoitettu lähinnä palkkioksi tai lahjaksi IMVU:lta aloitteleville tai niille, jotka ovat päättäneet käyttää IMVU:a täysin ilmaiseksi. Kehittäjärahakkeita saavat vain sisällöntuottajat niistä ostoksista, jotka on ostettu prediiteillä, ja niitä voi käyttää vain uusien virtuaalituotteiden luomiseen sekä mainostamiseen.


title: IMVU

text: Sisällöntuottajaksi tai kehittäjäksi voi ryhtyä kuka tahansa käyttäjätilinsä omistaja. 3D-mallien luomisen osaaminen ei ole välttämätöntä, tosin siihen liittyvä tietous takaa varmimman toimeentulon. 4D-tuotteita voi tehdä ilman tätä tietoutta jos taidot ovat riittävät niiden teksturoimiseen. Jos 3D-tuotteita ei halua luoda, voi myös luoda kaksiulotteisia tarroja ('stickers') nettiprofiileja varten. Jokaisen uuden virtuaalituotteen luominen maksaa joko "krediiteissä" tai "kehittäjärahakkeissa". Sisällöntuottajat voivat tehdä tuotteista myös yksityisiä, jos he tai asiakkaat haluavat tyylin jota muut eivät ei voi kopioida.


title: IMVU

text: Osa menestyneimmistä sisällöntuottajista on ryhmittynyt yhteen jälleenmyydäkseen krediittejä ja tarjotakseen palveluja, ja voivat näin muuntaa krediittitulonsa todelliseksi tuloksi. Tosin on myös sivustoja, jotka vain näyttävät tältä huijatakseen rahaa, joten on suotavaa olla varovainen kenen kanssa asioi.


title: IMVU

text: Erikoispasseja voivat ostaa lähinnä vain luottokortin omistajat. Access Pass (AP) on teini-ikäisille sekä aikuisille passi, joka antaa kaksi julkista huonetta ja valikoiman laajennuksen muihin virtuaalituotteisiin joita alaikäiset eivät voi käyttää. VIP-passia varten on kuukausimaksu ja se antaa oikeuden tilin omistamiseen (joka on pysyvä passin lopettamisen jälkeenkin), krediittejä joka kuukausi, kaksi julkista huonetta ja mahdollisuuden itsepuolustukseen - muut kuin VIP:n omistajat eivät voi torjua toimintoja joita muut hahmot tekevät omalleen. Vaikka VIP:n ja AP:n omistajat periaatteessa voivat luoda neljä julkista huonetta, kolme on kuitenkin maksimi.


title: IMVU

text: IMVU:n asiakaspalvelu nojaa ennen kaikkea apulipukkeisiin ('help tickets'). Erityisesti IMVU:n asiakaspalvelussa onkin ollut ongelmia, sillä apulipukkeita on kasaantunut siinä määrin että osa käyttäjistä on joutunut odottamaan vastausta jopa vuoden ajan. Tosin "VIP-passin" omistajat ovat tässä etuoikeutettuja, sillä heille vastaus tulee jo viikossa.


title: The Capeman

text: The Capeman () on Paul Simonin Derek Walcottin libretoon säveltämä Broadway-musikaali, joka sai ensi-iltansa 22. tammikuuta 1998. Pääroolin jakoivat nuorta Salvador Agronia näytellyt Marc Anthony ja samaa hahmoa vanhana esittänyt Rubén Blades. Simon julkaisi vuonna 1997 musikaalin kappaleista albumin Songs from The Capeman.


title: The Capeman

text: Paul Simon sai ajatuksen musikaaliin vuonna 1989 työstäessään "Rhythm of the Saints"-albumiaan ja tutustuttuaan Derek Walcottiin. Yhdentoista miljoonan dollarin budjetilla tehty musikaali sai kriitikoilta huonon vastaanoton ja vaikka se suosittu latinojen piirissä sen esitykset lopetettiin maaliskuussa 1998 68 esityksen jälkeen. Musikaalin musiikki ja lavastus saivat Tony-ehdokkuudet, mutta jäi ilman varsinaisia palkintoja.


title: The Capeman

text: Musikaali kertoo yhden New Yorkin tunnetuimman murhaajan Salvador Agronin tarinan. Vuonna 1959 kuusitoistavuotias Agron, joka kuului "The Vampires" jengiin murhasi kaksi teini-ikäistä eräällä leikkikentällä. Agron sai lempinimen "viittamies" mustasta punareunaisesta viitasta, jota hän piti yllään murhien aikana.


title: The Capeman

text: Musikaali herätti voimakkaita reaktiota ja Simonia kritisoitiin Agronin tarinan valitsemisesta musikaalinsa aiheeksi. Arvostelijat katsoivat, että musikaali ihannoi murhaajaa. "New York magazinen" arvostelussa pidettiin erityisen ongellisena sitä, että Agron oli tosielämän rikollinen eikä Robin Hoodin kaltainen kaukainan legenda.


title: The Capeman

text: Simon ja Walcott pyrkivät musikaalissa tutkimaan anteeksiantoa: voiko kaksi teini-ikäistä murhannut saavuttaa anteeksiannon ja voiko yhteiskunta antaa tälle anteeksi. Tekijöiden tarkoituksena oli pyrkiä olemaan saarnaamatta yleisölle esittää nämä moraaliset kysymykset viihdyttävän tarinan muodossa.


title: Wonju

text: Wonju (, hanja: 原州市) on kaupunki Etelä-Koreassa Gangwonin provinssissa, ja se on provinssin suurin kaupunki. Wonju sijaitsee 90 kilometriä pääkaupungista Soulista. Sieltä ja muualta päin Etelä-Koreaa tulee paljon opiskelijoita Wonjuun, joka on kolmen merkittävän yliopiston kotikaupunki.


title: Wonju

text: Vuonna 2011 kaupungissa oli 311 449 asukasta.


title: Etelä-Suomen Osuusteurastamo

text: Etelä-Suomen Osuusteurastamo perustettiin vuonna 1936 nimellä Uudenmaan Karjakeskuskunta. Toimialueen laajennuttua pian perustamisen jälkeen Uudeltamaalta Hämeenlinnan ja Lahden seuduille nimi muutettiin Etelä-Suomen Osuusteurastamoksi vuonna 1939. Keskuspaikaksi vakiintui 1950-luvulla Kerava, jonne valmistui uusi tuotantolaitos 1960.


title: Etelä-Suomen Osuusteurastamo

text: Etelä-Suomen Osuusteurastamo sulautui LSO Osuuskuntaan vuonna 1971, jolloin sillä oli 3.578 tuottajajäsentä. ESO työllisti 528 henkeä (v. 1962). Keravan tehdas palveli viimeksi LSO:n einestehtaana vuoteen 1991, jolloin einesten valmistus keskitettiin muualle. Keravan kaupunki oli jo kauan halunnut kaavoittaa alueen muuhun käyttöön.


title: Kaukheimonen

text: Kaukheimonen on järvi Savitaipaleella.


title: Kaukheimonen

text: Vesistöön on istutettu järvitaimenta, planktonsiikaa, järvisiikaa sekä harjusta.


title: OK-Liha

text: OK-Liha (vuoteen 1978 asti Karjakunta) oli lihateollisuutta harjoittaneiden SOK-laisten osuuskauppojen keskusliike, joka muuttui itse vähitellen valtakunnallisesti merkittäväksi lihateollisuusyritykseksi.


title: OK-Liha

text: Kun S-ryhmä ryhtyi 1980-luvulla karsimaan laajaksi paisunutta teollisuuttaan, osuuskaupat myivät OK-Lihan lokakuussa 1985. Ostajina olivat Tuottajain Lihakeskuskunta ja osuusteurastamot, jotka vuorostaan lunastivat omilla toimialueillaan sijainneet OK-Lihan tehtaat eri puolilta Suomea. Kaupan yhteydessä osuusteurastamot saivat myös OK-tuotemerkin.


title: OK-Liha

text: OK-Lihan ja sen tytäryhtiöiden palveluksessa oli vuonna 1982 yhteensä 2 214 henkeä.


title: OK-Liha

text: Osuusteurastamot perustivat vuonna 1918 Suomen Karjakeskuskunta -nimisen osuuskunnan, joka toimi niiden keskusliikkeenä. Keskusliikkeen ensimmäinen toimitusjohtaja vuodesta 1919 vuoteen 1935 oli agronomi, filosofian maisteri Yrjö Collan. Keskusliikkeeseen liittyi 1920- ja 1930-luvulla kasvava joukko maakuntien SOK-laisia osuuskauppoja, jotka harjoittivat lihan hankintaa ja välitystä ja jotkut myös pientä jalostusta. Osuusteurastamot eivät hyväksyneet lukumääräisesti ylivoimaisen osuuskaupparyhmittymän kasvavaa valtaa Suomen Karjakeskuskunnassa, vaan pitkien kiistojen jälkeen erosivat keskusliikkeestä vuonna 1936 ja perustivat itselleen uuden keskusliikkeen, Tuottajain Lihakeskuskunnan. Suomen Karjakeskuskunta jäi silloin pelkästään SOK-laisten osuuskauppojen järjestöksi ja se muutti nimensä myöhemmin Karjakunnaksi. Kiistely osuusteurastamoiden kanssa päättyi vasta, kun osuuskaupat myivät keskusliikkeensä osuusteurastamojärjestölle lokakuussa 1985.


title: Hans Herrmann

text: Hans Herrmann (s. 23. helmikuuta 1928 Stuttgart, Baden-Württemberg, Saksa) on saksalainen entinen F1-kuljettaja. Hän osallistui 19 F1-osakilpailuun kausilla 1953–1955 ja 1957–1961. Hän saavutti yhteensä 10 MM-pistettä ja yhden palkintosijan, joka tuli Sveitsin GP:stä 1954. Lisäksi hän ajoi nopeimman kierroksen Ranskan GP:ssä 1954, vaikka keskeytti kilpailussa.


title: Hans Herrmann

text: Herrmann osallistui myös Le Mansin 24 tunnin ajoon vuonna 1970 ajaen Porsche 917 -autoa. Hän voitti kilpailun yhdessä Richard Attwoodin kanssa. Hän kilpaili myös Mille Migliassa, Targa Floriossa ja Nürburgringin 1 000 km kilpailussa.


title: Signe Søes

text: Signe Søes (s. 8. huhtikuuta 1983) on tanskalainen suunnistaja. Seuratasolla hän edustaa ruotsalaista IFK Lidingöä. Aikaisemmin hän edusti tanskalaista OK Pan Århusia.


title: Signe Søes

text: Viimeisenä juniorivuotenaan Søes voitti hopeaa keskimatkalta nuorten MM-kilpailuissa.


title: Signe Søes

text: Venlojen viestissä 2008 hän voitti pronssia IFK Lidingön joukkueessa. Aikuisten MM-kilpailuissa Olomoucissa 2008 hän sijoittui pitkällä matkalla viidenneksi ja sprintissä seitsemänneksi. Suunnistuksen maailmancupissa Zürichissä Sveitsissä lokakuussa 2008 Søes sijoittui keskimatkalla toiseksi ja sprintissä kolmanneksi. Maailmancupin kokonaiskilpailussa 2008 hän sijoittui viidenneksi.


title: Signe Søes

text: Miskolcin MM-kilpailuissa 2009 Søes sijoittui sprintissä neljänneksi ja keskimatkalla kymmenenneksi. Maailmancupin kokonaiskilpailussa 2009 hän sijoittui kuudenneksi. Primorskon EM-kilpailuissa 2010 hän saavutti hopeaa keskimatkalla ja sijoittui sprintissä kuudenneksi. Vuoden 2010 MM-kilpailuissa Trondheimissa Søes oli viestissä viides, keskimatkalla seitsemäs ja sprintissä yhdestoista. Savoien MM-kilpailuissa 2011 hän oli viestissä viides, pitkällä matkalla seitsemäs ja keskimatkalla 26:s. Vuonna 2014 hän palasi arvokilpailuihin Palmelan EM-kilpailuissa ja voitti kultaa keskimatkalla sekä sijoittui neljänneksi viestissä ja kuudenneksi pitkällä matkalla.


title: Signe Søes

text: Hänen kaksoisveljensä Rasmus on myös maajoukkuetason suunnistaja.


title: OTK:n lihateollisuus

text: Osuustukkukauppa OTK:n lihateollisuus alkoi vuonna 1936 Viipurista ja käsitti loppuvaiheessaan lihavalmistetehtaat Vantaalla, Turussa, Lahdessa, Imatralla, Oulussa ja Kuopiossa sekä lemmikkieläinruokatehtaan Tampereella, teurastamot Ylivieskassa ja Iisalmessa ja teurastamo-osakkuuksia useilla paikkakunnilla. Myös Jyväskylässä oli OTK:n teurastamo.


title: OTK:n lihateollisuus

text: Rationalisoidessaan toimintaansa OTK:lainen osuusliike myi lihateollisuutensa lokakuussa 1981. Ostajina olivat Tuottajain Lihakeskuskunta (TLK) ja osuusteurastamot. Kauppaan sisältyivät myös lihavalmistetuotemerkki Serve ja säilyketuotemerkki Winner.


title: OTK:n lihateollisuus

text: Merkittävin OTK:n lihateollisuuden tuotantolaitoksista vuonna 1981 oli ns. Elannon makkaratehdas Vantaalla. Osuusliike Elanto oli siirtänyt lihavalmiste- ja valmisruokatehtaansa Hämeentieltä Helsingistä Vantaalle, Backaksen kartanon maille rakentamiinsa uusiin tiloihin 1967. Työväen osuuskauppajärjestön sisäisessä työnjaossa vuonna 1970 siitä tuli osa keskusliike OTK:n teollisuutta.


title: OTK:n lihateollisuus

text: Vantaan tehdas päätyi kaupassa TLK:n teollisuudelle (= Helsingin Kauppiaat Oy) ja on merkittävästi laajennettuna ollut vuodesta 1991 lähtien HK Ruokatalo Oy:n Vantaan tuotantolaitos.


title: Kaikki paitsi Mårtenson on turhaa

text: Kaikki paitsi Mårtenson on turhaa on vuonna 2006 julkaistu tribuuttilevy Lasse Mårtensonille. Levyn julkaisun ohella järjestettiin myös tribuuttikonsertti Helsingin juhlaviikoilla samana vuonna.


title: Kaikki paitsi Mårtenson on turhaa

text: Yllättäen Mårtenson närkästyi niin äänilevystä kuin konsertistakin, jota hän kritisoi äänekkäästi kevyen musiikin medioissa. Mårtenson boikotoi tapahtumaa, ja piti sen järjestämistä halpamaisena eleenä.


title: Kaikki paitsi Mårtenson on turhaa

text: Albumi nousi Suomen virallisen listan sijalle 8.


title: A1 Liga

text: A1 Liga on Kroatian korkein koripallosarja.


title: A1 Liga

text: Liigan syyskaudella kymmenen joukkuetta pelaavat ensin 18 ottelun sarjan, jonka neljä parasta pääsevät toiseen vaiheeseen. Toisessa vaiheessa kyseiset neljä joukkuetta sekä Adrianmeren liigassa pelaavat neljä joukkuetta pelaavat toisen vaiheen, jossa ratkaistaan Kroatian mestari.Adrianmeren liigassa:


title: Sähkömagneettinen kenttä

text: Sähkömagneettinen kenttä on sähkövarauksen aiheuttama, sähkömagneettiseen vuorovaikutukseen perustuva fysikaalinen kenttä. Luonnossa esiintyvistä tunnetuimpia lienevät valo, Maan magneettikenttä ja Auringon magneettikenttä. Pientaajuisia sähkömagneettisia kenttiä syntyy käytettäessä esimerkiksi hiustenkuivaajaa. Matkapuhelin käyttää hyväksi radioaaltoja ja mikroaaltouunin toiminta perustuu suurtaajuiseen sähkömagneettiseen kenttään.


title: Derrick Rose

text: Derrick Martell Rose (s. 4. lokakuuta 1988 Chicago) on yhdysvaltalainen koripalloilija, joka pelaa pelintekijänä NBA-joukkue Minnesota Timberwolvesissa.


title: Derrick Rose

text: Rose syntyi Chicagossa pahamaineiseen kaupunginosaan. Hänen koripallotaitonsa huomasivat hänen kolme isoveljeään, jotka halusivat kehittää Rosea entistä paremmaksi. Isoveljet myös suojelivat veljeään niin sanotuilta katuagenteilta.


title: Derrick Rose

text: Ennen siirtymistään NBA:han Rose pelasi Memphisin yliopistojoukkueessa. Hän oli ensimmäinen varaus ja siirtyi pelaamaan Chicago Bulls-joukkueeseen.


title: Derrick Rose

text: Rose pelasi tulokaskautensa NBA:ssa kaudella 2008–2009 tehden 16,8 pistettä, napaten 3,9 levypalloa ja antaen 6,3 syöttöä ottelua kohden. Kauden aikana hän esiintyi mm. ja Skills Challengessa voittaen koko kilpailun. Rose valittiin , mikä teki hänestä ensimmäisen Bulls-pelaajan Michael Jordanin ja Elton Brandin jälkeen, joka on onnistunut tekemään näin.


title: Derrick Rose

text: Vuonna 2010 Rose oli mukana edustamassa voitokasta Yhdysvaltojen koripallomaajoukkuetta lajin maailmanmestaruuskilpailuissa. Kaudella 2009–2010 hänet valittiin myös pelaamaan NBA:n All-Star-joukkueeseen ensimmäisenä Bulls-pelaajana Jordanin jälkeen.


title: Derrick Rose

text: Kaudella 2010–2011 Bulls nousi kolmatta kertaa peräkkäin pudotuspeleihin. Rose valittiin runkosarjan ensimmäisenä Bulls-pelaajana Michael Jordanin jälkeen. Samalla hänestä tuli kaikkien aikojen nuorin palkinnon voittanut pelaaja.


title: Derrick Rose

text: Kausi 2012–2013 jäi Roselta kokonaan väliin polvivamman vuoksi. Hän palasi kuitenkin harjoituksiin tammikuussa 2013 ja sai myöhemmin maaliskuussa 2013 lääkäriltä luvan pelata.


title: Derrick Rose

text: Rose kärsi loukkaantumisesta myös kaudella 2013–2014. Hän palasi takaisin kentille 5. lokakuuta 2013 harjoitusottelussa Indiana Pacersia vastaan. Varsinaisella kaudella hän ehti pelata vain kymmenen ottelua, kunnes loukkasi toisen polvensa ottelussa Portland Trail Blazersia vastaan ja joutui jättämään koko kauden väliin. Rose valittiin Yhdysvaltain joukkueeseen Espanjan MM-kilpailuihin 2014, missä maa uusi mestaruutensa.


title: Derrick Rose

text: Myös kaudella 2014–2015 Rose kärsi polvivammasta.


title: Derrick Rose

text: Syyskuussa 2015 Bullsin ensimmäisissä harjoituksissa Rose sai iskun kyynärpäästä ja mursi vasemman silmäkuoppansa, mikä vaati leikkaushoitoa.


title: Derrick Rose

text: Kesäkuussa 2016 Rose siirtyi New York Knicksiin, jossa hän pelasi kaudella kaudella 2016–2017. Hän pelasi 64 ottelua, ollen kaikissa avauskokoonpanossa. Rose teki keskimäärin 18 pistettä otteluakohden ja heitti .471 prosentin tarkkuudella, keräten myös 3.8 levypalloa ja 4.4 syöttöä ottelua kohden. Hän heitti kauden aikana .874 prosentin tarkkuudella vapaaheittoja, jolla Rose oli kauden 16. paras vapaaheitoissa. 2. huhtikuuta 2017 Rose joutui jättämään kauden lopussa viisi viimeistä ottelua väliin polvivamman vuoksi.


title: Derrick Rose

text: Heinäkuussa 2017 Rose siirtyi Cleveland Cavaliersiin.


title: Derrick Rose

text: Maaliskuussa 2018 Rose teki loppukauden mittaisen sopimuksen Minnesota Timberwolvesin kanssa. Hän jatkaa seurassa myös kaudella 2018–2019.


title: Willie Colón

text: William "Willie" Anthony Colón Román (s. 28. huhtikuuta 1950 Bronx, New York) on puertoricon-yhdysvaltalainen vetopasunisti, säveltäjä, yhtyeenjohtaja, tuottaja ja poliitikko, joka on ollut yksi salsamusiikin pioneereja. Colónin albumi "El Malo" oli ensimmäisiä uuden newyorkilaisen tyylin edustajia ja osaltaan vaikutti latinomusiikin suosion uuteen nousuun 1970-luvulla.


title: Willie Colón

text: Colónilla on 11 Grammy-ehdokkuuta ja yksi palkinto. Hän on myös saanut Yalen yliopiston " Chubb fellowshipin", joka on yliopiston korkein tunnustus. Vuonna 1992 Colón pyrki Yhdysvaltojen kongressiin New Yorkin 17. vaalipiiristä. Colónilla on ollut ratkaiseva rooli monien latinomuusikoiden uran edistämisessä. Muun muassa Rubén Blades ja Héctor Lavoe ovat soittaneet Colónin yhtyeessä ja hän on tuottanut useita Celia Cruzin albumeita.


title: Willie Colón

text: Colónin ensilevytys "Futura"-levy-yhtiölle nauhoitettiin vuonna 1967, mutta levyä ei julkaistu yhtiön konkurssiin vuoksi. Hän siirtyi levyttämään "Fanialle", jossa levyiltä "El Malo" ja "Guisando" irrotetut singlet "Jazzy" ja "I Wish I Had a Watermelon" nousivat hiteiksi. Vuonna 1978 Colón valittiin "Latin New Yorkin" äänestyksessä vuoden muusikoksi, tuottajaksi ja vetopasunistiksi. Kolme vuotta myöhemmin hänet valittiin jälleen vuoden muusikoksi ja albumi "Fantasmas" vuoden albumiksi. Albumi "Canciones del Solar de los Aburridos" sai puolestaan Grammy-palkinnon vuonna 1982.


title: Willie Colón

text: 1980-luvun lopussa Willie Colón perusti nuorien muusikoiden kanssa uuden yhtyeen "Legal Alienin", jonka kanssa levytti albumit " Color Americano" (1990) ja "Honra y Cultura" (1991).


title: Havukka-ahon ajattelija

text: Havukka-ahon ajattelija on Veikko Huovisen vuonna 1952 ilmestynyt esikoisromaani sekä läpimurtoteos. Romaanin päähenkilö on itseoppinut filosofi Konsta Pylkkänen, joka etsii ”sinistä ajatusta” miettiessään maailman menoa. Hän ryhtyy Kainuun korpiseudulle Lentualle tulleiden luonnontutkijoiden oppaaksi ja tekee tieteellisen löydön ampuessaan pyymetson, pyyn ja metson risteymän, jollaista todellisuudessa ei ole löydetty.


title: Havukka-ahon ajattelija

text: Pylkkäsen tarina jatkuu Huovisen kahdessa muussa romaanissa, vuoden 1961 "Konstan Pylkkerössä" ja 2004 ilmestyneessä kirjassa "Konsta Pylkkänen etsii kortteeria".


title: Havukka-ahon ajattelija

text: Kirjasta on tehty Jyrki Mäntylän sovittama kuunnelma vuonna 1962 ja Kaarlo Hiltusen ohjaama televisiosarja 1971, joissa molemmissa Pylkkästä esittää Lauri Leino. Kari Väänäsen ohjaama elokuvasovitus sai ensi-iltansa tammikuussa 2010.


title: Vihtori Nuottimäki

text: Vihtori Nuottimäki () oli suomalainen jääkärimajuri. Hän oli Saksassa sotilaskoulutuksensa saanut jääkäri, joka sai tulikasteensa Saksan itärintamalla Misse-joella vuonna 1916. Hän loi sotilasuransa lähinnä pioneerijoukoissa, joissa hän osallistui talvi- ja jatkosotaan muun muassa komppanianpäällikkönä sekä pataljoonan- ja pioneerikomentajana.


title: Vihtori Nuottimäki

text: Nuottimäen vanhemmat olivat maanviljelijä Erkki Nuottimäki ja Mari Saarijärvi. Hänet vihittiin avioliittoon vuonna 1924 Ida Wilhelmiina Karvalan kanssa. Hän kävi kansakoulun ja suoritti yksityisesti viidennen luokan Viipurin reaalikoulussa vuonna 1925. Hän suoritti Pioneerikurssin Haminassa vuonna 1919 ja suojeluskuntaupseerikurssin Suojeluskuntain päällystökoulussa vuonna 1922 sekä taktiikan soveltamiskurssin vuosina 1925 ja 1927. Reserviupseerikoulun hän kävi vuonna 1928 ja luutnanttikurssin vuonna 1937.


title: Vihtori Nuottimäki

text:
Nuottimäki työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 23. joulukuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Myöhemmin hänet lähetettiin Altonan työosastoon 22. helmikuuta 1917 alkaen, ,josta hänet laskettiin edelleen siviilitöihin Saksaan.
Nuottimäki palasi takaisin Suomeen sisällissodan jälkeen 15. syyskuuta 1918 ja liittyi suojeluskuntajärjestöön 1. lokakuuta 1918 ja hänet sijoitettiin paikallispäälliköksi Kortesjärven suojeluskuntaan, jossa hän palveli 1. huhtikuuta 1919 saakka. Suojeluskunnista erottuaan hän astui Suomen armeijan palvelukseen ja hänet sijoitettiin kersantiksi ylennettynä Jääkäriprikaatin polkupyöräkomppaniaan. Armeijasta hän erosi 7. joulukuuta 1920 ja liittyi takaisin suojeluskuntajärjestöön entiselle paikalleen Kortesjärven suojeluskunnan paikallispäälliköksi. Hänet nimitettiin 1. toukokuuta 1923 alkaen Etelä-Pohjanmaan suojeluskuntapiirin II alueen päälliköksi, josta hän siirtyi samaiseen tehtävään XI alueelle 1. maaliskuuta 1925 ja 1. kesäkuuta 1928 alkaen IV alueelle.


title: Vihtori Nuottimäki

text: Nuottimäki osallistui talvisotaan hän osallistui 31. Pioneerikomppanian päällikkönä ja osallistui taisteluihin Taipaleella. Välirauhan aikana hän jatkoi kyseisessä tehtävässä kunnes siirrettiin myöhemmin aluksi komppanianpäälliköksi Pioneeripataljoona 8:aan. Myöhemmin hän toimi kyseisen pataljoonan komentajana ja oli samalla pioneerikomentajana 8. Divisioonassa. Välirauhan aikana hän kerkesi vielä olla komppanianpäällikkönä Pioneeripataljoona 5:ssä ja aluepäällikkönä Etelä-Pohjanmaan suojeluskuntapiirin VIII alueella.


title: Vihtori Nuottimäki

text: Jatkosodan puhjettua Nuottimäki komennettiin Pioneeripataljoona 1:n komentajaksi ja osallistui sen komentajana etenemiseen Osasto Laguksen mukana Syvärille ja Äänislinnaan. Kyseisessä offensiivissa hän toimi myös Osasto Laguksen pioneerikomentajana. Vuonna 1942 hänet siirrettiin Pioneeripataljoona 34:n komentajaksi ja osallistui taisteluihin Uhtualla. Myöhemmin hänet siirrettiin rintaman takaisiin tehtäviin ja hänet sijoitettiin aluksi koulutusupseeriksi Pioneerikoulutuskeskukseen, josta hänet siirrettiin edelleen Itä-Suomenlahden Rannikkoprikaatin pioneerikomentajaksi.


title: Vihtori Nuottimäki

text: Nuottimäki jatkoi sotien jälkeen edelleen rannikkoprikaatin pioneerikomentajana, kunnes komennettiin myöhemmin Keskusvarikko 3:n pioneerimateriaalin vastaanottajaksi, ja oli tehtävässä vuoteen 1945 saakka, jolloin hän siirtyi Seinäjoen sotilaspiiriin, josta hän erosi samana vuonna vakinaisesta palveluksesta ja työskenteli sen jälkeen siirtoväen huollonjohtajana Kortesjärvellä vuoteen 1946 saakka. Vuosina 1946–1954 hän toimi Fräntilän Saha ja Mylly Oy:n isännöitsijänä.


title: Vihtori Nuottimäki

text: Nuottimäki toimi Kortesjärven kunnan rakennuslautakunnan jäsenenä vuosina 1951–1953 ja Kortesjärven Voimistelu- ja Urheiluseura Järvi-Veikkojen puheenjohtajana vuonna 1951 sekä Sotainvalidien Kortesjärven osaston asiainhoitajana vuosina 1948–1957.


title: Vuorenkuninkaan luolassa

text: Vuorenkuninkaan luolassa (myös Vuorenpeikkojen luolassa tai Vuorenkuninkaan salissa; norj. "I Dovregubbens hall") on Edvard Griegin vuonna 1874 tekemä sävellys Henrik Ibsenin näytelmään "Peer Gynt".


title: Vuorenkuninkaan luolassa

text: Alkuperäinen näytelmämusiikki, johon sisältyi myös lauluosuuksia, tunnetaan nimellä "Peer Gynt" op. 23. Nykyään tunnetumpi orkesteriversio on julkaistu osana "Peer Gynt" -sarjassa nro 1 op. 46.


title: Vuorenkuninkaan luolassa

text: Kappaleen tunnistettava ja tarttuva teema on kiinnittänyt sen osaksi populaarikulttuuria. "Vuorenkuninkaan luolassa" on kuultu muun muassa Rainbow’n, The Whon, Electric Light Orchestran ja Apocalyptican versioina, kuten myös Extreme Duudsonien tunnusmusiikkina. Sitä on myös käytetty useissa elokuvissa. Saksalaisessa klassikkoelokuvassa "M – kaupunki etsii murhaajaa" (1931) murhaaja ”M” viheltää kyseistä melodiaa etsiessään uusia uhreja.


title: Ari Reunanen

text: Ari Reunanen (s. 28. huhtikuuta 1984 Huittinen) on entinen suomalainen jääkiekkomaalivahti, joka pelasi mm. TuTossa. Nykyisin Reunanen toimii aktiivisesti nuorisopolitiikassa. Reunanen on toiminut muun muassa Demarinuorten liittohallituksessa ja työvaliokunnassa.


title: Ari Reunanen

text: Reunanen oli ehdolla vuoden 2017 kunnallisvaaleissa. Reunanen sai 238 ääntä ja hänet valittiin Euran kaupunginvaltuutetuksi.


title: Ari Reunanen

text: Juniorina Reunanen pelasi TPS:ssä. Juniorivuosien jälkeen hän siirtyi TuToon. Siellä hän pelasi kaksi kautta. Seuraavaksi Reunanen meni Jokipoikiin. Sielläkin hän pelasi kaksi kautta. Sitten tapahtui siirto Jukureihin. Seuraava kausi meni Hokissa. Kaudeksi 2008–2009 Reunanen palasi Jukureihin.


title: Victor Procopé

text: Johan Victor Procopé (20. helmikuuta 1918 Helsinki – 7. elokuuta 1998 Helsinki) oli Ruotsalaisen kansanpuolueen kansanedustaja Uudenmaan vaalipiiristä 1958–1962 ja 1966–1975. Procopé edusti RKP:n oikeistosiipeä ja oli presidentti Kekkosen vankka arvostelija. Hän oli yhdessä muun muassa puoluetoverinsa Georg C. Ehrnroothin ja Kokoomuksen Tuure Junnilan kanssa näkyvimpiä kansanedustajia, jotka vastustivat vuonna 1973 poikkeuslain nojalla tapahtunutta Kekkosen uudelleenvalintaa presidentiksi. Procopé oli koulutukseltaan filosofian maisteri ja taloustieteilijä ja arvonimeltään kunnallisneuvos (1976) sekä sotilasarvoltaan majuri. Diplomaatti Hjalmar J. Procopé oli hänen isänsä.


title: Kapteeni Kuolio

text: Kapteeni Kuolio on sarjakuvapiirtäjä P. A. Mannisen luoma parodinen supersankarihahmo, joka asuu Tampereella. Kapteeni Kuolio on mielisairaalassa hoidettavana ollut sairaseläkeläinen. Hän ehkä sairastaa skitsofreniaa tai sitten hänellä on oikeasti yliluonnollisia voimia. Hän puolustaa tai ainakin uskoo puolustavansa kotikaupunkiaan aaveiden, vampyyrien, ihmissusien ja demonien hyökkäyksiltä. Joskus hän suorittaa aikamatkoja Tampereen menneisyyteen, joka osoittautuu varsin salaperäiseksi. Nuhruista hippiä muistuttava Kapteeni Kuolio ei ole ulkoisesti kovin sankarillinen, mutta hänen rohkeudestaan ja velvollisuudentunnostaan ei ole epäilystä. Joskus Kapteeni Kuoliolla on apunaan yhtä omalaatuinen supersankari Kapteeni Kökkö.


title: Kapteeni Kuolio

text: Tampereen kuvaus on Kapteeni Kuolio -sarjakuvissa keskeisessä osassa. Kapteeni Kuoliota onkin luonnehdittu ”Suomen ehkä persoonallisimmaksi kotiseutukirjallisuudeksi”. Manninen on kertonut saaneensa sarjakuviinsa innoitusta Tampereen historian hurjista ja kuoliaaksi vaietuista asioista. Esimerkiksi albumissa "Kapteeni Kuolio ja Tamperkele" esiintyvät muun muassa tehtailijat James Finlayson ja Wilhelm von Nottbeck, minkä lisäksi Kuolio joutuu todistamaan Tampereen taistelua (1918). "Kalevankankaan ihmissudessa" puolestaan viitataan latvialaisen vallankumouksellisen ja pankkirosvon Jan Tshokken veriseen riehumiseen Tampereen keskustassa vuonna 1906. Manninen sekoittaa edellä mainitun kaltaisiin historiallisiin tositapahtumiin kauhufantasian aineksia luoden tällä tavoin Tampereelle omaa myyttistä historiaansa. Supersankarikertomusten ohella Kapteeni Kuolio parodioi okkultismia ja salaliittoteorioita.


title: Kapteeni Kuolio

text: Kapteeni Kuolio esiintyi ensimmäistä kertaa vuonna 1990 "Sarjari"-lehdessä, jossa hän on jatkanut seikkailujaan näihin päiviin asti. Osa "Sarjari"-lehdessä ilmestyneistä Kapteeni Kuolio -sarjakuvista on uudelleenjulkaistu valikoimissa "Kapteeni Kuolio - Tampereen sankari" (2008) sekä "Kapteeni Kuolio ja Kapteeni Kökkö" (2010). Niiden lisäksi tähän mennessä on ilmestynyt neljä pitkää Kapteeni Kuolio -sarjakuva-albumia, joista ensimmäinen julkaistiin vuonna 2002. Kapteeni Kuolio on esiintynyt myös "Tähtivaeltaja"-lehdessä ja vuonna 2000 "Iltasanomien" sarjakuvasivulla. Vuonna 2008 ilmestyi Kapteeni Kuoliosta kertova romaani "Suomen salainen kuningas."


title: Kapteeni Kuolio

text: Luettelossa eivät ole mukana "Sarjari"- ja "Tähtivaeltaja"-lehdissä julkaistut lyhyet Kapteeni Kuolio -kertomukset tai "Iltasanomissa" julkaistut Kapteeni Kuolio -stripit.


title: Joe Daley

text: Joe Daley (s. 20. helmikuuta 1943) on entinen NHL:ssä ja WHA:ssa pelannut maalivahti. Hän syntyi eteläisessä Kildonanassa, Manitobassa Kanadassa.


title: Joe Daley

text: Joe oli Buffalo Sabresin ensimmäinen draftivalinta vuonna 1970. Hän oli NHL:n viimeisiä maalivahteja, jotka pelasivat ilman maskia.


title: Joe Daley

text: Daleyn pisin jakso yhdessä joukkueessa ammattilaisliigassa oli Winnipeg Jetsissä, jossa hän oli vuodesta 1972 vuoteen 1979. Hän voitti joukkueen kanssa kolme mestaruutta. Joe oli kaudella 1975–1976 WHA:n toiseksi paras maalivahti. Hän pelasi lisäksi urallaan NHL:ssä joukkueissa Pittsburgh Penguins, Buffalo Sabres ja Detroit Red Wings.


title: Marc Anthony

text: Marc Anthony (oikealta nimeltään Marco Antonio Muñiz s. 16. syyskuuta 1968 New York, New York) on yhdysvaltalainen näyttelijä, Grammy-palkittu muusikko ja lauluntekijä. Anthony on kaikkien aikojen eniten levyjä myynyt salsa-artisti ja "New York Magazinen" listan mukaan hän on kymmenen vaikutusvaltaisimman newyorkilaisen joukossa.


title: Marc Anthony

text: Marc Anthony oppi musiikinteorian ja säveltämisen alkeet isältään ja kuunteli nuoruudessaan latinomuusikoita kuten Willie Colónia, Rubén Bladesia ja Héctor Lavoe, mutta myös pop-artisteja ja -yhtyeitä kuten Air Supply and José Feliciano. Anthony aloitti muusikonuransa sisarensa kanssa jo 12-vuotiaana ja lauloi taustoja useilla levyillä.


title: Marc Anthony

text: Anthonyn debyyttialbumi "When the Night Is Over", joka yhdisteli latinomusiikia ja hip-hopia, ilmestyi vuonna 1991. Albumin single "Ride on the Rhythm" nousi Billboard-tanssimusiikkilistan ensimmäiselle sijalle. Seuraavan albumin "Otra Nota" musiikki oli enemmän salsavaikutteista. Vuonna 1999 julkaistu albumi "Contra la Corriente" toi Anthonylle Grammy-palkinnon parhaasta latinomusiikkialbumista.


title: Marc Anthony

text: Marc Anthony on myös näytellyt useissa elokuvissa kuten "Kostoisku" (1996), "Big Night - italialainen ilta" (1996) ja "Hakkerit" (1995) sekä vuonna 1998 jakoi pääroolin Rubén Bladesin kanssa Paul Simonin Derek Walcottin libretoon säveltämässä Broadway-musikaalissa "The Capeman". Vuonna 2007 Anthony esitti Héctor Lavoeta elokuvassa "King of Salsa", jossa esiintyi myös hänen entinen vaimonsa Jennifer Lopez.


title: Hans Heyer

text: Hans Heyer (s. 16. maaliskuuta 1943 Mönchengladbach, Saksa) on entinen saksalainen F1-kuljettaja.


title: Hans Heyer

text: Heyer aloitti urheilu-uransa kartingissa vuonna 1959 voittaen vuosina 1962-63 Hollannin sarjan mestaruuden. Hän voitti Euroopan Touring Car -sarjan mestaruuden vuonna 1974 ja Deutsche Rennsport Meisterchaft -sarjan mestaruuden kahdesti vuosina 1975 ja 1976 Zakspeedilla.


title: Hans Heyer

text: Heyer osallistui yhteen F1-osakilpailuun kaudella 1977, Saksan GP:hen. Vaikka hän karsiutui aika-ajoissa, hän silti starttasi kilpailuun laittomasti. Hän keskeytti kymmenen kierroksen jälkeen vaihdelaatikko-ongelmiin, minkä jälkeen hänet hylättiin kilpailusta ja tuloksista. Lisäksi Heyer sai kilpailukiellon seuraavaan kilpailuun.


title: Hans Heyer

text: Heyer voitti DRM-mestaruuden uudestaan vuonna 1980 Lancialla. Hän joutui pahaan onnettomuuteen, kun Nürnbergin Norisring-kilpailussa hänen autonsa pyörähti pahasti. Heyer ei loukkaantunut mutta hänen lääkärinsä sanoi hänen olleen hermostunut. Heyer voitti Sebringin 12 tunnin kilpailun vuonna 1985.


title: Hans Heyer

text: Heyer kilpaili yhteensä 999 kilpailussa 30 vuoden ajan lopetettuaan kilpailemisen vuonna 1989. Kris Nissen kutsui hänet vuonna 2004 näytösajoon ADAC Volkswagen Polo -kilpailuun Norisringille, jossa ajoi 1000. kilpailunsa. Hänen poikansa Kenneth Heyer kilpailee nykyään GT3 -sarjassa.


title: Omegle

text: Omegle on web-sivusto, jossa Internetin käyttäjät voivat kommunikoida tuntemattomien ihmisten kanssa ympäri maailman. Sivusto avattiin 25. maaliskuuta 2009. Sen loi tuolloin 18-vuotias yhdysvaltalainen Leif K-Brooks.


title: Omegle

text: Marraskuussa 2009 sivusto kärsi automatisoitujen bot-mainosrobottien hyökkäyksestä, minkä vuoksi suurin osa käyttäjistä sai oikean keskustelukumppanin sijaan aikuisviihdesivustomainoksen. Ongelma saatiin poistettua muutamassa päivässä.


title: Omegle

text: Omegleen lisättiin 14. maaliskuuta 2010 uudeksi ominaisuudeksi videochat. Vastaavanlainen sattumanvaraisen videochattikumppanin tarjoava palvelu on esimerkiksi Chatroulette.


title: André Guelfi

text: André Guelfi (6. toukokuuta 1919 Mazagan, Marokko – 28. kesäkuuta 2016) oli ranskalainen F1-kuljettaja. Hän osallistui yhteen F1-osakilpailuun kaudella 1958, Marokon GP:hen. Hän oli kilpailussa viidestoista, eikä saavuttanut pisteitä. Hän osallistui myös lukuisiin MM-sarjaan kuulumattomiin kilpailuihin.


title: Cornwallilainen paini

text: Cornwallilainen paini eli kornipaini on judoa muistuttava painiurheilulaji. Sitä on harjoitettu Cornwallissa, eteläisessä Englannissa satojen vuosien ajan. Kornit itse käyttävät lajista puhekielistä nimitystä "wrasslin".


title: Cornwallilainen paini

text: Kornipainissa käytetään tukevia, takkimaisia paitoja. Tämä helpottaa otteen saamista vastustajasta. Vain paitaan tarttuminen on sallittua; esimerkiksi ranne- ja sormiotteet ovat kiellettyjä. Avokämmentä on kuitenkin luvallista käyttää vastustajan työntämiseen ja torjumiseen.


title: Cornwallilainen paini

text: Ottelussa käytetään kolmea erotuomaria. He sekä seuraavat kilpailijoiden suorituksia että laskevat niistä annetut pisteet. Kilpailijan tavoitteena on vastustajan saaminen heitetyksi nurin siten, että mahdollisimman suuri osa hänen selästään osuu maahan. Painijan selkään on kiinnitetty neljä tunnistinta: yksi kummankin hartian taakse ja yksi kummankin pakaran yläpuolelle. Jos kilpailija saa vastustajansa heitetyksi maahan siten, että tämän kaikki neljä tunnistinta osuvat maahan samanaikaisesti, hänen katsotaan voittaneen ottelun "selätyksellä". Tuomarit ilmoittavat näkemyksensä siitä, osuivatko tunnistimet maahan. Jos vähintään kaksi tuomaria katsoo osuman tapahtuneen, se hyväksytään.


title: Cornwallilainen paini

text: Kornipainin lajiliittona toimii vuonna 1923 sääntöjen yhtenäistämiseksi perustettu Cornish Wrestling Association (CWA), jonka tehtävänä nykyään on lajin tunnetuksi tekeminen sekä paikallisesti että maailmanlaajuisesti.


title: Cornwallilainen paini

text: Kornipainin pitkään historian viittaa mahdollisesti jo Geoffrey Monmouthilaisen "Historia Regum Britanniae" -teoksessa (noin vuodelta 1139) esittämä maininta siitä, että Corineus oli paininut cornwallilaista Gogmagog-jättiläistä vastaan.


title: Cornwallilainen paini

text: Vanhin kirjallinen todiste painin harjoittamisesta Luoteis-Englannissa on Michael Draytonin vuonna 1590 julkaisema runo nimeltä "Poly-Olbion", joka kertoo vuonna 1415 käydystä Agincourtin taistelusta. Runossa kerrotaan, että Henrik V:n avuksi taisteluun liittyneillä kornimiehillä oli taistelulipussaan kuvattuina kaksi cornwallilaista painijaa.


title: Cornwallilainen paini

text: Kornit ja bretonit ovat osallistuneet ainakin vuodesta 1402 kelttiläisten kansojen kisoihin, joita edelleen silloin tällöin järjestetään. Varhaisina aikoina cornwallilaiset ja devonilaiset painijat kohtasivat usein toisiaan, vaikka ottelivatkin eri sääntöjen mukaisesti.


title: Cornwallilainen paini

text: Ashley Cawley (Gerry Cawleyn poika) voitti vuonna 2005 raskaansarjan Cornwallin-mestaruuden.


title: Cornwallilainen paini

text: Ashley Cawley puolusti ensimmäisen kerran mestaruuttaan vuonna 2006 järjestetyssä turnauksessa. Cawley voitti tunnin kestäneessä loppuottelussa Darrin Richardsonin "ensimmäisellä maahankosketuksella".


title: Cornwallilainen paini

text: Kisojen jälkeisenä sunnuntaina ryhmä bretagnelaisia painijoita haastaakseen eri painoluokkien hallitsevat Cornwallin-mestarit. Ashley Cawley, joka ei ollut vielä täysin toipunut raskaansarjan kisoissa saamistaan vammoista, kukisti bretagnelaiset vastustajansa. Näin hän voitti myös kelttiläisten kansojen mestaruuden.


title: Cornwallilainen paini

text: Gerry Cawley voitti vuonna 2007 raskaansarjan mestaruusottelussa trurolaisen Gareth Bealen.


title: Cornwallilainen paini

text: Cornish Wrestling Associationilla on tapana esittäytyä Cornwallissa vuosittain järjestettävässä kuninkaallisessa maatalousnäyttelyssä. Liiton teltassa on esillä muun muassa kornipainin palkintoja, vöitä ja historiaa. Painijat esiintyvät tapahtuman ajan päivittäin järjestettävissä näytösotteluissa. Esiintyjinä on eri painoluokkien edustajien lisäksi junioripainijoita. Tapahtumassa esitellään cornwallilaisen painin erilaisia heittoja ja muita liikkeitä.


title: Welliton

text: Welliton (oik. Welliton Soares de Morais, 22. lokakuuta 1986 Conceição do Araguaia, Brasilia) on brasilialainen jalkapalloilija, joka edustaa Venäjän valioliigan FK Spartak Moskovaa. 174 senttimetrinen ja 69-kiloinen Welliton on pelipaikaltaan hyökkääjä. Moskovan Spartakiin Welliton siirtyi brasilialaisesta Goiásista heinäkuussa 2007. Wellitonilla on Spartakin kanssa sopimus vuoteen 2012 asti.


title: Impulsiivisuus

text: Impulsiivisuus on ihmisten käyttäytymismalli, johon kuuluu impulsiivinen toiminta ilman ajattelua. Vaikka tämä on osin normaalia käytöstä, impulsiivisuus on myös osa monia psyykkisiä, neurologisia tai neuropsykologisia häiriöitä.


title: Impulsiivisuus

text: Impulsiivisuus vaikuttaa adaptiiviseen toimintaan ja on täten osa normaalia käytöstä. Psykologiset tutkimukset ovat kuitenkin kyseenalaistaneet impulsiivisuuden yhtenäisenä psykologisena rakenteena. Jotkin kirjoittajat ovat ehdottaneet kolmitasoista mallia, jonka mukaan impulsiivisuus voidaan jakaa seuraaviin osiin: tarkkaavaisuus ("tylsistyy helposti"), motorinen ("tekeminen") ja kognitiivinen ("kyvyttömyys suunnitella"). Viimeaikaiset teoriat ovat jakaneet impulsiivisuuden neljään ulottuvuuteen:


title: Impulsiivisuus

text: Lisääntynyt impulsiivisuus on esimerkiksi pakko-oireisen häiriön keskuksessa. Sillä saattaa olla yhteys muihin psykopatologisiin tiloihin, kuten riippuvuus, bulimia ja epävakaa persoonallisuus. Impulsiivisuus liittyy myös neurologisiin ongelmiin kuten aivovammat tai ADHD.


title: Impulsiivisuus

text: Viimeaikainen todistusaineisto neurobiologian suunnalta näyttää tukevan näitä psykologisia teorioita, sillä näitä impulsiivisuuden eri osa-alueita pystytään manipuloimaan tietyillä lääkeaineilla.


title: Yliopistonkatu (Helsinki)

text: Yliopistonkatu () on itä–länsisuuntainen katu Helsingin keskustassa, Kluuvin kaupunginosassa. Se johtaa Unioninkadulta Senaatintorin nurkasta Mikonkadulle. Se oli aiemmin osa Hallituskatua, joka tällöin ulottui Mariankadulta Mikonkadulle saakka tehden pienen mutkan Senaatintorin kohdalla. Unioninkadun länsipuolinen osa Hallituskatua nimettiin Yliopistonkaduksi vuonna 1995.


title: Yliopistonkatu (Helsinki)

text: Yliopistonkadun varrella on useita Helsingin yliopiston rakennuksia. Sen itäosa kulkee yliopiston päärakennuksen ja Kansalliskirjaston välistä, mutta kumpaankin on kadulta vain sivuovi. Kadun keskiosan varrella ovat toisiaan vastapäätä Porthania ja yliopiston hallintorakennus. Kadun länsipään varrella on etupäässä liiketaloja. Vuorikadun kulmassa oli aikoinaan Heimolan talo, joka purettiin 1960-luvun lopulla. Eduskunta kokoontui siellä ennen nykyisen Eduskuntatalon valmistumista.


title: Yliopistonkatu (Helsinki)

text: Porthanian kohdalla oleva osa Yliopistonkadusta on kävelykatu.


title: Yliopistonkatu (Helsinki)

text: Yliopistonkadun suorana jatkeena lännessä on sitä hieman kapeampi kävelykatu, Ateneuminkuja, joka kulkee Ateneumin ja Aikatalon välitse Mikonkadulta Keskuskadulle.


title: Suomen Työrintama

text: Suomen Työrintama oli vuosina 1936–1939 toiminut kansallissosialistinen puolue, jota johti Yrjö Raikas. Järjestön äänenkannattaja oli "Työrintama".


title: Suomen Työrintama

text: Suomen Työrintama perustettiin elokuussa 1936 ja rekisteröitiin tammikuussa 1937. Perustajat Yrjö Raikas, Sven B. Oksanen ja Björn Smeds olivat aiemmin olleet aktiivisia Suomen Kansan Järjestössä. Raikas toimi keväästä 1936 alkaen SKJ:n puheenjohtajana, mutta hän ei pystynyt pitämään järjestöä kasassa ja sen toiminta kuihtui. Uuden organisaation nimeksi aiottiin ensin antaa "Suomen Kansallissosialistinen Työrintama", mutta rekisteröinti ei onnistunut ja nimi lyhentyi Suomen Työrintamaksi. Tutkija Henrik Ekberg on pitänyt Työrintamaa SKJ:n legitiimeimpänä perillisenä.


title: Suomen Työrintama

text: Sääntöjensä mukaan järjestö työskenteli nostaakseen työn arvostusta sekä parantaakseen valtion taloudellista ja sosiaalista tilannetta. Toimenpiteillä Työrintama halusi rakentaa pohjaa uudelle eheämmälle kansalaisyhteiskunnalle. Työrintaman toimisto sijaitsi aluksi Temppelikadulla ja keväästä 1937 alkaen Mechelininkadulla, Raikkaan ja Oksasen asunnossa. Työrintaman varapuheenjohtaja oli Sven R. Hiili ja sihteeri Oksanen.


title: Suomen Työrintama

text: Suomen Työrintama hajosi ja lopetti toimintansa vuonna 1939. Oksanen lähti omille teilleen keväällä ja perusti Suomalais-Kansallisen Työn Puolueen, joka julkaisi lehteä "Kansallinen Työ". Raikas siirtyi vuonna 1940 Kansallissosialistien Järjestöön.


title: Suomen Työrintama

text: Järjestön äänenkannattaja oli "Työrintama", jonka ensimmäinen numero ilmestyi 5. lokakuuta 1936. Vuoden 1937 alusta lehti alkoi ilmestyä kahdesti kuukaudessa. Työrintaman vastaava toimittaja oli (aiemmin SKJ:n lehtiin kirjoittanut) Sven B. Oksanen. Lehden artikkeleissa korostuivat työhön liittyvät asiat. Toinen huomiota herättävä piirre oli lehden jyrkkä juutalaisvastaisuus. Työrintama hyökkäsi esimerkiksi Y. W. Jalanderin (myös juutalaisvastaista) Siniristi-järjestöä vastaan, koska Jalander hyväksyi kannattajiensa joukkoon henkilön (Bertil von Alftan), jolla oli juutalaisia sukujuuria. Jalander piti Työrintaman antisemitismiä luonteeltaan primitiivisenä. Työrintama julkaisi muun muassa (Suomessa asuneelta) natsijohtaja Wilhelm Jahrelta saamiaan kirjoituksia.


title: Suomen Työrintama

text: Lehden linja jyrkentyi entisestään, kun Suomeen alkoi saapua pakolaisia Keski-Euroopasta. Joulukuussa 1938 Työrintama otti esiin ulkoministeri Eljas Erkon juutalaiset sukujuuret. Helmikuussa 1939 Helsingin raastuvanoikeus tuomitsi lehden 40 päiväsakkoon hallituksen solvaamisesta. Helmikuun loppupuolella Työrintamassa julkaistiin ”juutalaiskysymyksen ratkaisu” -tekstillä varustettu pilakuva, jossa juutalaiset kaivoivat omia hautojaan. Työrintaman viimeinen numero ilmestyi 13. toukokuuta 1939.


title: Chubb Fellowship

text: Chubb Fellowship on Yalen yliopiston kutsuseura, joka perustettiin vuonna 1936 Hendon Chubbin lahjoituksen turvin. Seuran tarkoitus on kannustaa ja avustaa nuoria Yalen opiskelijoita tutustumaan valtionhallintoon ja julkiseen palveluun.


title: Chubb Fellowship

text: "Chubb fellowship"-ohjelma toimii "Timothy Dwight Collegessa". Vuosittain neljä ansioitunutta henkilöä kutsutaan vieraileviksi "Chubb Fellow'ksi", jotka viettävät vuoden Yalessa läheisessä ja epämuodollisessa kanssakäymisessä opiskelijoiden kanssa. Entisten "Chubb Fellow'den" joukossa on muun muassa presidentit George Bush, Ronald Reagan ja Jimmy Carter, kirjailijat Octavio Paz ja Toni Morrison sekä muusikot Willie Colón ja Tito Puente.


title: Roko Ukić

text: Roko Leni Ukić (s. 5. tammikuuta 1984 Split) on kroatialainen koripalloilija. Hänen on edustanut kreikkalaista Panathinaikosia vuodesta 2012 lähtien.


title: Roko Ukić

text: Ukić aloitti koripallon pelaamisen KK Splitissä vuonna 1992. Hän teki debyyttinsä KK Splitin edestusjoukkueessa kaudella 2000–2001. Hän oli edustamassa Kroatiaa alle 18-vuotiaiden Euroopan-mestaruuskilpailuissa vuonna 2002, jolloin hän voitti kultaa sekä vuoden 2003 MM-kisoissa. Ukić oli alun perin ilmoittautunut , mutta veti nimensä pois viime hetkellä. Seuraavana vuonna hän kuitenkin osallistui varaustilaisuuteen, jossa Toronto Raptors varasi hänet numerolla 41.


title: Roko Ukić

text: Vuonna 2005 Ukić teki sopimuksen TAU Cerámican kanssa, vaikka häntä oltiin jo huhuiltu Raptorsiin. Euroliiga-veteraanien täyttämässä joukkueessa Ukić ei päässyt heti pelitapaan mukaan ja kärsi lisäksi loukkaantumisista. Hän pelasi yhden kauden kunnes siiryi FC Barcelona Bàsquetiin. Kilpailu pelipaikoista oli joukkueen sisällä kuitenkin kovaa ja yhden vaatimattoman kauden jälkeen Barcelonassa Ukić annettiin lainalle Lottomatica Romaan. Siirto Lotomaticaan oli Ukićin jatkouran kannalta tärkeä siirto, sillä kausi oli hänen läpimurtokautensa. Hän teki Euroliigassa 12,7 pistettä ja antoi 2,8 syöttöä ottelua kohden.


title: Roko Ukić

text: Kaudeksi 2008–2009 Ukić siirtyi Toronto Raptorsiin kolmen vuoden sopimuksella. Ensimmäisellä NBA-kaudellaan hän teki keskimäärin 4,2 pistettä 12,4 pelaamaansa minuuttia kohden. Ukićin visiitti seurassa jäi kuitenkin lyhyeksi, sillä jo yhden kauden jälkeen hän siirtyi Milwaukee Buckseihin. Ukić pelasi seurassa tammikuuhun 2010 saakka, jolloin hän siirtyi takaisin Eurooppaan Fenerbahçe Ülkeriin. Kaudeksi 2012–2013 Ukić siirtyi kreikkalaiseen Panathinaikosiin.


title: Birger Nylander

text: Birger Jarl Nylander () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan prikaatin intendenttinä.


title: Birger Nylander

text: Hänen vanhempansa olivat pankinjohtaja Matts Olof Nylander ja Olga Hansson. Hänet vihittiin avioliittoon vuonna 1918 Estrid Sigrun Kohlmannin kanssa. Hän kävi kansakoulun ja Zetterblomin yksityisen kauppakoulun Helsingissä vuosina 1910–1911. Lisäksi hän suoritti opintomatkat Englantiin, Norjaan, Baltiaan ynnä muihin maihin vuosien 1913–1914 aikana. Hän suoritti röntgenkurssin Tukholmassa vuonna 1929.


title: Birger Nylander

text: Nylander työskenteli Kymin paperitehtailla myöhemmin venäläisessä Provudnik-nimisessä kumitavaratehtaassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 8. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Jääkäriaikanaan hän sai myös paikallisen intendenttikoulutuksen Libaussa vuonna 1917.


title: Birger Nylander

text: Hän astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan intendentiksi 3. Jääkäriprikaatiin ja osallistui sotatoimiin Karjalankannaksella.


title: Birger Nylander

text: Nylander siirrettiin sisällissodan jälkeen 1. kesäkuuta 1918 alkaen talouspäälliköksi Jääkärirykmentti 5:een, josta muodostettiin myöhemmin ensin Kuopion jalkaväkirykmentti 4 ja sitten Tampereen rykmentti. Tampereen rykmentistä hänet siirrettiin 12. elokuuta 1919 alkaen Kaartin jääkäripataljoonaan ja 1. lokakuuta 1919 alkaen Keski-Suomen rykmenttiin, missä hänet määrättiin 7. komppanian päälliköksi. Armeijasta Nylander erosi 9. maaliskuuta 1921 ja siirtyi suojeluskuntajärjestön palvelukseen ja hänet sijoitettiin paikallispäälliköksi Leppävaaran suojeluskuntaan. Tehtävässä hän toimi 30. elokuuta 1921 saakka, jonka jälkeen hän työskenteli sairaanhoitovälineiden myyjänä vuosina 1922–1924 Christien Nissenillä ja vuosina 1924–1925 Reiniger Veifanilla sekä myöhemmin uudelleen Christien Nissenillä, Merivaaralla, Philips Oy:ssä sekä Instrumentariumilla.


title: Birger Nylander

text: Nylander osallistui talvisotaan komppanianpäällikkönä Jalkaväkirykmentti 37:n 2. pataljoonassa ja osallistui taisteluihin Tulemalla ja Kitelässä. Myöhemmin hän oli toipilaana 6. Sotasairaalassa, josta päästyään hän osallistui desantintorjuntatehtäviin. Välirauhan aikana hän toimi aluksi desantintorjuntatehtävissä, kunnes hänet siirrettiin komppanianpäälliköksi Jalkaväkirykmentti 4:ään. Jatkosodan puhjettua Nylander siirrettiin koulutusupseeriksi Jalkaväenkoulutuskeskus 11:een, josta hänet siirrettiin myöhemmin Päämajan ylilääkärin käyttöön. Päämajassa hän palveli vuoteen 1942 saakka, jolloin hänet kotiutettiin. Hänet haudattiin Helsinkiin.


title: Bernard Challandes

text: Bernard Challandes (s. 28. heinäkuuta 1951) on sveitsiläinen jalkapallovalmentaja. Hän on toiminut maaliskuusta 2018 lähtien Kosovon jalkapallomaajoukkueen päävalmentajana.


title: Bernard Challandes

text: Challandes on tehnyt valmennusuraa kotimaassaan. Hän aloitti 1980-luvulla piskuisten FC La Chaux-de-Fondsin ja FC Le Loclen peräsimessä. 1987 hän siirtyi Yverdon-Sportin peräsimeen ja luotsasi seuraa aina vuoteen 1994 saakka. Hänen johdollaan joukkue voitti Sveitsin 3.divisioonan mestaruuden 1993.


title: Bernard Challandes

text: 1994 Challandes debytoi pääsarjatason valmentajana siirryttyään BSC Young Boysin päävalmentajaksi. Pesti jäi kuitenkin yhden kauden mittaiseksi. 1995 hän toimi lyhyen aikaa Servetten päävalmentajana.


title: Bernard Challandes

text: Vuonna 2001 Challandes siirtyi Sveitsin alle 21-vuotiaiden maajoukkueen peräsimeen. Maajoukkueessa hän työskenteli kuusi vuotta ja luotsasi juniorit EM-kisojen välieriin 2002 ja lohkovaiheeseen 2004.


title: Bernard Challandes

text: Kesällä 2007 Challandes siirtyi Sveitsin mestarijoukkue FC Zürichin päävalmentajaksi. Challandes’n alaisuudessa FCZ voitti kaudella 2007/08 mestaruushopeaa ja kirkasti sen seuraavalla kaudella seurahistorian kahdenneksitoista mestaruudeksi. Kaudella 2009/10 Challandes johdatti Zürichin Mestarien liigan lohkovaiheeseen, jossa se voitti AC Milanin sensaatiomaisesti San Sirolla 0–1. Lopulta sveitsiläisten oli kuitenkin tyytyminen kivikovassa lohkossaan jumbosijaan Real Madridin, AC Milanin ja Olympique Marseillen jälkeen. Hyvät euro-otteet eivät kuitenkaan yltäneet Zürichin menestykseen kotimaassa ja seura putosi kauas mestaruuskamppailusta. Lopulta kehnot suoritukset johtivat Challandes’n potkuihin huhtikuussa 2010.


title: Bernard Challandes

text: Kesäkuun 2010 alusta Challandes siirtyy Sveitsin liigassa viidenneksi sijoittuneen FC Sionin päävalmentajaksi. Hän sai yllättäen potkut helmikuussa 2011, vaikka Sion oli liigassa viidentenä.


title: Bernard Challandes

text: Toukokuussa 2011 Challandes palasi valmentajaksi Sveitsin liigan hännille juuttuneeseen Neuchâtel Xamaxiin. Challandes pelasti seuran putoamiselta liigasta. Sveitsin cupin loppuottelussa Challandes’n valmentama Xamax kohtasi FC Sionin, josta hän oli saanut potkut vain muutama kuukausi aiemmin. Sion vei loppuottelun nimiinsä maalein 2–0. Kauden jälkeen Challandes joutui jättämään seuran.


title: Bernard Challandes

text: Challandes’n ei tarvinnut kauan työttömänä olla, sillä jo kesäkuussa 2011 hän allekirjoitti vuoden sopimuksen FC Thunin kanssa. Kaudella 2011/12 Challandes luotsasi Thunin Sveitsin liigassa viidenneksi. Eurooppa-liigassa joukkue eteni karsintojen viimeiselle kierrokselle, kunnes Stoke pudotti sen yhteismaalein 5–1. Kausi 2012/13 alkoi Thunin osalta vaisusti. Challandes kysyi marraskuun lopulla FC Lausanne-Sportille kärsityn tappion jälkeen pelaajiltaan tukea, ja kun sitä ei riittävästi löytynyt päätti kokenut valmentaja jättää tehtävänsä.


title: Bernard Challandes

text: Huhtikuussa 2013 Challandes palasi BSC Young Boysin päävalmentajaksi loppukauden mittaisella sopimuksella. Hän ei onnistunut nostamaan seuraa europeleihin, eikä jatkanut tehtävässään kauden jälkeen.


title: Bernard Challandes

text: Helmikuussa 2014 Challandes'sta tuli Armenian maajoukkueen päävalmentaja. Challandes'n johdolla Armenian EM2016-karsinnat sujuivat alavireisesti. Viidestä ensimmäisestä karsintaottelusta se saavutti vain yhden pisteen. Maan jalkapalloliitto erotti Challandes'n maaliskuussa 2015 Albanialle kärsityn vierastappion jälkeen.


title: Bernard Challandes

text: Maaliskuussa 2018 Challandes teki kaksivuotisen sopimuksen Kosovon jalkapallomaajoukkueen päävalmentajan tehtävästä.


title: Yhdysvaltain merijalkaväen komentaja

text: Yhdysvaltain merijalkaväen komentaja on merijalkaväen korkea-arvoisin upseeri, Puolustushaarakomentajien neuvoston jäsen ja presidentin, puolustusministerin sekä laivastoministerin neuvonantaja merijalkaväkeä koskevissa asioissa. Komentajan on vastuussa merijalkaväen materiaalihuollosta, organisaatiosta, suunnittelusta ja johtamisesta.


title: Yhdysvaltain merijalkaväen komentaja

text: Komentajan nimittää presidentti nelivuotiskaudeksi ja senaatin enemmistön tulee hyväksyä nimitys.


title: Yhdysvaltain merijalkaväen komentaja

text: Nykyinen komentaja on kenraali Robert B. Neller.


title: Power Rangers Wild Force (videopeli)

text: Power Rangers Wild Force on vuoden 2002 elokuussa julkaistu Natsumen kehittämä videopeli. Se perustuu samannimiseen televisiosarjaan "Power Rangers Wild Force". Pelin julkaisi THQ Game Boy Advancelle. Pelissä Power Rangereiden täytyy suojella omaa kaupunkiaan Turtle Covea eri mekaanisilta Org vihollisilta, jotka yrittävät vain terrorisoida ja tuhota kaupunkia ja sen ympäristöä.


title: Power Rangers Wild Force (videopeli)

text: Wild Forcessa on mahdollisuus valita yksi kuudesta pelattavasta hahmosta. Ainoastaan Lunar Wolf Rangerin saa käyttöönsä vasta kun on selvittänyt Harbor tason. Pelaajan valitessa pelattavan hahmonsa, sen pitää vielä valita kolme Rangeria apulaiseksi, joita voi kutsua apuun tarpeen tullen. Jokaisella hahmolla on normaaleiden lyönti ja potku liikkeiden ohella oma erikoisliikkeensä. Erikoisliike vaatii oman energiansa, joka on merkitty keltaisella punaisen energiapalkin alapuolella. Jokaisen kentän päävihollinen kohdataan kahdesta, joista toisella kerralla se kasvaa suuremmaksi. Tämän myötä pelaaja saa valita MegaZordin niiden eläin merkkien perusteella, joita hän on saanut läpäistyään eri kenttiä.


title: Estadio El Teniente

text: Estadio El Teniente on monikäyttöinen stadion Rancaguassa, Chilessä. Stadionia käytetään suurimmaksi osaksi jalkapallon pelaamiseen. Kapasiteetti tässä 1945 rakennetussa stadionissa on 14 450. Stadionilla pelattiin vuoden 1962 jalkapallon MM-kilpailujen otteluita. Kentän mitat ovat 105 x 68 metriä.


title: Born of Sin

text:
Born of Sin tai "BOS" on ruotsalainen melodista death metallia soittava yhtye.
Born of sins perustettiin vuonna 2001 Tröllhättanin kaupungissa. Yhtye julkaisi ensimmäisen demonsa The Beheaderin vuonna 2003, mutta jäsen ongelmien takia sitä ei koskaan julkaistu. Ensimmäinen julkaistu demo oli Hell will walk the earth. Vuonna 2006 BOS lähti kiertueelle Lord Belialin ja Dark Fortressin kanssa. Kiertueen ansiosta BOS solmi levytyssopimuksen ruotsalaisen Unexploded Recordsin kanssa. Yhtye on tehnyt muutaman julkaisun nykyisen yhtiön kanssa (Let it begin 2006 ja Imperfect breed of humanity 2007).


title: Nelson Prudêncio

text: Nélson Prudêncio (4. huhtikuuta 1944 Lins, São Paulo – 23. marraskuuta 2012 São Carlos) oli brasilialainen kolmiloikkaaja ja olympiamitalisti.


title: Nelson Prudêncio

text: Prudêncio saavutti kolmiloikassa kaksi olympiamitalia. Méxicossa 1968 loppukilpailun ensimmäisellä kierroksella italialainen Giuseppe Gentile (17,22 m) ja kolmannella kierroksella neuvostoliittolainen Viktor Sanejev (17,23 m) paransivat maailmanennätystä. Prudêncio hyppäsi ensimmäisellään 16,33 m ja paransi toisella hypyllään reilusti omaa ennätystään tulokseen 17,05 m. Kolmannellaan brasilialainen hyppäsi 16,75 m ja neljäs oli yliastuttu. Viidennellä hypyllään Prudêncio siirtyi kilpailun johtoon uudella maailmanennätyksellä 17,27 m. Hänen viimeinen hyppynsä kantoi 17,15 m, mutta Sanejev ohitti hänet parantamalla maailmanennätyksen lukemiin 17,39 m. Näin Sanejev voitti kultaa, Prudêncio sai hopeaa ja Gentile sijoittui pronssille.


title: Nelson Prudêncio

text: Münchenin kesäolympialaisissa 1972 Prudêncio saavutti pronssia selvästi Viktor Sanejevin ja itäsaksalaisen Jörg Drehmelin jäljessä. Brasilialaisen ensimmäiset hypyt kantoivat 16,87, 16,61, 16,35 ja 16,88 metriä, viides oli yliastuttu, ja kuudes kantoi 17,05 m, jolla hän ei enää sijoitustaan parantanut. Montréalin kesäolympialaisissa 1976 Prudêncio jäi karsinnassa 14:nneksi tuloksella 16,22 m eikä selviytynyt loppukilpailuun. Pan-Amerikan kisoista Prudêncio saavutti kaksi hopeamitalia.


title: Bio Fund Management

text: Bio Fund Management (BioFund) on suomalainen pääomasijoitusyhtiö, joka toimii venture capital -rahoittajana. Yhtiön kotipaikka on Helsinki. Sillä on ollut vuodesta 2001 lähtien myös toimisto Kööpenhaminassa.


title: Bio Fund Management

text: Sitra-taustainen Bio Fund Management sijoittaa pääasiassa eurooppalaisiin, erityisesti pohjoismaisiin terveysalan () yrityksiin, jotka toimvat esimerkiksi diagnostiikan, ravitsemuksen tai lääkekehityksen parissa. BioFund hallinnoi noin 200 miljoonan euron arvoisia sijoitusrahastoja.


title: Bio Fund Management

text: Keväällä 2008 tanskalainen Capinordic A/S osti Bio Fund Management Oy:n.


title: Lucius Calpurnius Piso Frugi Licinianus

text: Lucius Calpurnius Piso Frugi Licinianus (38 – 15. tammikuuta 69) oli roomalainen poliitikko ja keisarin Galban "caesar" eli perijä.


title: Lucius Calpurnius Piso Frugi Licinianus

text: Hänen isänsä oli Marcus Crassus Frugi. Hänen veljensä Gnaeus Pompeius Magnus meni naimisiin Claudiuksen tyttären Antonian kanssa. Nero pakotti toisen veljen Marcus Crassuksen tekemään itsemurhan. Galba adoptoi Luciuksen tammikuussa 69 ja aikoi tehdä tästä seuraajansa, mutta Othon kannattajat murhasivat kummankin foorumilla 15. tammikuuta 69.


title: Eqvitec Partners

text: Eqvitec Partners on suomalainen pääomasijoitusyhtiö, joka toimii siemen- ja muun yrityksen alkuvaiheen rahoittajana. Yhtiön kotipaikka on Helsinki. Sen tytäryhtiö Eqvitec Partners AB toimii Tukholmassa. Sitra-taustainen Eqvitec Partners hallinnoi 2010-luvulle tultaessa noin 500 miljoonan euron sijoitusrahastoja. Sittemmin valtaosa sijoitusrahastoista on myyty. Eqvitec sijoittaa pääasiassa pohjoismaisiin teknologiayrityksiin.


title: Eqvitec Partners

text: Eqvitec myi talvikaudella 2010–11 kaksi rahastoaan (Eqvitec Technology Fund II ja III) norjalaiselle Verdane Capital Advisorsille. ETF III:n salkussa oli yhteensä 12 ICT- ja teollisuusyhtiötä. Kauppojen myötä Eqvitecille jäi enää yksi sijoitusrahasto (ETF I), kooltaan 68 miljoonaa euroa.


title: Teerijärven vaakuna

text: Teerijärven kunnanvaakuna on saanut aiheensa kunnan nimestä. Sen aaltokoroinen tyviö viittaa kunnalle nimensä antaneeseen Tervajärveen. Apilaristi symboloi maanviljelystä, mutta on myös kirkollinen tunnus.


title: Teerijärven vaakuna

text: Vaakunan heraldinen selitys on "punaisessa kentässä aaltokoroinen hopeatyviö, jonka yläpuolella kultainen apilaristi". Vaakunan suunnitteli Gustaf von Numers, ja se vahvistettiin käyttöön 17. heinäkuuta 1956. Teerijärven liityttyä Kruunupyyn kaupunkiin vuonna 1969 vaakuna jäi kotiseutuvaakunaksi, mutta sen apilaristi periytyi Kruunupyyn uuteen vaakunaan, joka otettiin käyttöön 1974.


title: Penelope (elokuva)

text: Penelope on vuonna 2006 valmistunut elokuva. Sen pääosissa nähdään muun muassa Christina Ricci ja James McAvoy.